
U članku je ukratko prikazano ustanovljenje Slobodnog Teritorija Trsta. 
Također, spomenuto je i uređenje željezničkog prometa u zoni B. Detaljno je pri- 
kazano osnivanje Inspektorata željeznica kod Vojne uprave Jugoslavenske armije 
u Rijeci, njegov ustroj, kadrovi, rad i ukidanje. Navedene su pruge i ustroj željez- 
nica STT-a (Angloamerička zona). I na kraju, spomenuto je i ukidanje Vojne up- 
rave Jugoslavenske narodne armije Jugoslavenske zone STT. 


Ključne riječi: Slobodni Teritorij Trsta, Vojna uprava Jugoslavenske ar- 
mije, Inspektorat željeznica, Zona A i Zona B 


Ukratko o Slobodnom teritoriju Trsta 


Jugoslavenska armija (JA) oslobodila je 1. i 2. svibnja 1945. Trst, a 3. svib- 
nja palo je i posljednje njemačko uporište u Opčinama. U oslobođenom Trstu us- 
postavljena je vojna i civilna uprava Narodnooslobodilačkog pokreta (NOP) uz 
suradnju svih antifašističkih snaga u gradu. Zapadni saveznici, međutim, osporili 
su JA pravo da drži svoje vojne formacije u Trstu. Uskoro je slijedio vojni, poli- 
tički i diplomatski pritisak. Vlade Velike Britanije i SAD-a, 9. lipnja 1945. uru- 
čile su jugoslavenskoj vladi ultimativnu notu i primorale je da još istoga dana u 
Beogradu potpiše s njima sporazum, po kojem će se jedinice JA povući iz Trsta i 
drugih oslobođenih krajeva Slovenskog primorja i Istre. Povlačenje je izvršeno 
12. lipnja 1945. na demarkacijsku liniju (tzv. Morganova linija), kojom je sporni 

teritorij podijeljen u dvije zone: Zonu A okupirale su angloameričke, a Zonu B 
zaposjele su jugoslavenske trupe. U Zoni A ponovo je uvedeno talijansko zako- 
nodavstvo od prije 8. rujna 1943, dok su svi izabrani organi NOP-a i ustanove 
(Narodna zaštita, narodni sudovi i sl.) raspušteni, a narodnooslobodilačkim odbo- 
rima oduzeta je upravno-politička funkcija. Savjet ministara inozemnih poslova 
savezničkih sila, koji je trebao pripremiti nacrt za mirovne ugovore, poslije tri ne- 
uspjela zasjedanja (rujan i prosinac 1945, travanj — svibanj 1946), na četvrtom 
zasjedanju (15. lipnja — 20. srpnja 1946) prihvatio je 2. srpnja 1946. kompromi- 
sno rješenje o stvaranju Slobodnog Teritorija Trsta (STT) od područja Trsta i sje- 
verozapadnog dijela Istre. Mirovna konferencija u Parizu (29. srpnja — 15. listo- 
pada 1946) na sjednici od 28. rujna potvrdila je, a Mirovni ugovor s Italijom (10. 
veljače 1947) sankcionirao je to rješenje.! 

Dana 23. kolovoza 1947. Prezidijum Narodne skupštine Federativne Naro- 
dne Republike Jugoslavije (FNRJ) ratificirao je Ugovor o miru s Italijom" zaklju- 
čen u Parizu 10. veljače 1947. Navedenim Ugovorom, između ostaloga, precizi- 
rana je granica Jugoslavije s Italijom. Člankom 21 Ugovora, ustanovljen je Slo- 
bodni teritorij Trsta čije je područje bilo ograničeno Jadranskim morem i u Ugo- 
voru navedenim granicama. STT je priznat od strane savezničkih i udruženih sila 
i od strane Italije, koje su odlučile da njena teritorijalna cjelina i nezavisnost budu 
osigurani od strane Savjeta sigurnosti Ujedinjenih naroda. Talijanski suverenitet 
nad područjem STT-a prestao je stupanjem na snagu ovoga Ugovora. Službeni 
jezici STT-a bili su talijanski i slovenski. Granica između Jugoslavije i STT-a od- 
ređena je temeljem čl. 22 Ugovora. 


Temeljem čl. 48 Ugovora o miru, sva talijanska stalna utvrđenja i vojna po- 
strojenja duž talijansko-jugoslavenske granice i njihovo naoružanje trebalo je uni- 
štiti ili ukloniti. To se odnosilo i na vojne žičane željeznice, ma kakav bio njihov 
značaj i stvarno stanje eksploatacije ili stupanj izgradnje. 

Temeljem čl. 31 Statuta, Slobodni teritorija Trsta mogao je, bez štete po 
svoja vlasnička prava nad željeznicama u svojim granicama i po svoju kontrolu 
nad upravom željeznica, zaključiti sporazume s Jugoslavijom i Italijom u cilju 
osiguranja racionalne i ekonomične eksploatacije svojih željeznica. Ti sporazumi 
trebali su odrediti nadležnost za eksploataciju željeznica u pravcu Jugoslavije od- 
nosno Italije, kao i za eksploataciju čelne stanice Trst i dijela željezničke pruge 


Vojna enciklopedija br. 10, Izdanje redakcije vojne enciklopedije, Beograd 1967, str. 208-209. 
Vojna uprava JA u Istri obuhvaćala je Zonu B, tj. Istru i Slovensko primorje. Zona A, koja je bila 
pod vojnom upravom angloameričkih trupa, obuhvaćala je područje Trsta, Tržića, Gorice i dalje 
prema austrijskoj granici te grad Pulu. V: Zapisnici Politbiroa Centralnog komiteta Komunističke 
partije Hrvatske, 1945-1952, sv. 1, 1945-1948, priredila Branislava Vojnović, Zagreb: Hrvatski 
državni arhiv, 2005, str. 70. 

Ukaz o ratifikaciji Ugovora o miru sa Italijom od 23. kolovoza 1947, SI. list FNRJ br. 74 od 29. 
kolovoza 1947, Beograd. 

zajedničke ovim linijama. U ovom posljednjem slučaju eksploatacija se mogla 
povjeriti specijalnoj komisiji, sastavljenoj od predstavnika STT-a, Jugoslavije i 
Italije pod predsjedništvom predstavnika STT-a. 

Dok guverner STT-a nije preuzeo vlast, Slobodni teritorij ostao je pod upra- 
vom savezničkih vojnih komandi u njihovim zonama. Prema Ugovoru, čim bi 
guverner stupio na dužnost, trebao je osnovati Privremeni savjet Vlade od osoba 
stalno nastanjenih u STT-u, a po prethodnom savjetovanju s vladama Jugoslavije 
i Italije. Sjedište Vlade bilo je u Trstu. Od dana stupanja na snagu Ugovora o 
miru ukupni broj trupa smještenih na STT-u nije trebao prelaziti 5.000 vojnika 
Ujedinjenog Kraljevstva, 5.000 vojnika SAD-a i 5.000 vojnika Jugoslavije.“ 


Dana 5. listopada 1954. Vlada FNRJ prihvatila je Londonski sporazum te- 
meljem kojeg je ukinuta vojna uprava u STT 1 izvršena njena podjela. Jugoslaviji 
je priključena Zona B i manji dio Zone A, a Italiji veći dio Zone A i Trst.* 


Uređenje željezničkog prometa u Zoni B 


U Rijeci je 16. svibnja 1945. Komisija koja se sastojala od jednog izaslanika 
vojničke vlasti i od članova Saobraćajne, Komercijalno-blagajničke, Mašinske i 
Građevinske službe izradila izvještaj o komercijalno-blagajničkoj službi na stani- 
cama pruge Pula — Buzet i Kanfanar — Rovinj. Sjedište transportnog kontrolora i 
kontrolora blagajničke službe pod bivšom upravom Talijanskih željeznica nala- 
zilo se u Trstu. Cjelokupna gotovina na stanicama spomenutih pruga iznosila je 
195.184,90 lira. Stanje blagajna uzeto je prema podacima kontokorenata i ostalih 
blagajničkih pomoćnih knjiga, koje su vodile stanice.“ 

Prvi pomoćnik upravnika Željezničke uprave Zagreb i načelnik Personalnog 
odjeljenja Lakuš, pozvao je 28. lipnja 1945. sve službene željezničke jedinice da 
dostave Personalnom odjeljenju ove Uprave popis službenika koji su željeli biti 
premješteni u Istru. U prvom redu dolazili su u obzir Istrani i Primorci./ 


O nepravilnostima kod putničkih vlakova u Zoni B, Delegacija Jugoslaven- 
skih državnih željeznica (JDŽ) Trst je 20. srpnja 1945. obavijestila komercijalne 
odjeljke uprave državnih željeznica Zagreb i Ljubljana. Ustanovljeno je, da na 
prugama Zone B puno putnika putuje besplatno na osnovi raznih dozvola, propu- 


Prilog VI., Stalni statut Slobodnog teritorija Trsta, SI. list FNRJ br. 74 od 29. kolovoza 1947, 
Beograd. 


Prilog VII., Instrumenat o privremenom režimu Slobodnog teritorija Trsta, Sl. list FNRJ br. 74 od 
29. kolovoza 1947, Beograd. 


Vojna enciklopedija br. 10, Izdanje redakcije vojne enciklopedije, Beograd 1967, str. 208-209. 


HR HDA 1576. Direkcija željeznica Zagreb Jugoslavenskih državnih željeznica-Zagreb (1945- 
1990), spis ur. br. 1405/1945. 


HR HDA 1576, spis ur. br. 3847/1945. 

snica itd. i vjerojatno zbog toga, što talijanski kondukteri nisu znali ni hrvatski ni 
slovenski jezik. Osim toga, mjesni, okružni (kotarski) narodnooslobodilački od- 
bori izdavali su dozvole za besplatnu vožnju u svrhu obilaska ranjenika, vojnika, 
zbog nabave hrane itd. Tako je npr. Gradski narodnooslobodilački odbor (GNOO) 
u Splitu pod br. 9292 od 28. lipnja 1945. izdao dozvolu (propusnicu) Nevenki 
Marošević iz Splita za besplatno putovanje do St. Petra na Krasu da obiđe voj- 
nika. Zbog toga jer je Glavna uprava jasno odredila tko ima pravo na besplatnu 
vožnju i da se vojnici prevoze kreditirano na osnovi posebnih objava, Uprava je 
zamoljena, da upozori sve stanice i vlakopratno osoblje na te propise. Narodnoo- 
slobodilačke odbore trebalo je upozoriti da nisu imali pravo izdavati dozvole za 
besplatne vožnje i da će svaki takav putnik osim redovne vozne cijene plaćati još 
i dodatak. * 


Glavna uprava željeznica u Beogradu poslala je 1. kolovoza 1945. naputak 
Željezničkoj upravi Ljubljana o uređenju prometa u Zoni B.? Temeljem navede- 
nog naputka, a u vezi sa zaključcima Transportne sekcije, u okviru zajedničke 
privredne komisije, koji su donijeti na sjednicama od 23, 24. i 25. srpnja u Trstu s 
predstavnicima Savezničke vojne uprave, bilo je potrebno obaviti određene prip- 
remne radnje za provođenje u život tih zaključaka kada se oni odobre od strane 
nadležnih vlasti. 


Za koordinaciju prometa u zonama A i B trebali su biti određeni članovi ra- 
dne komisije i to po tri člana s obje strane. Za prvog člana radne komisije Minis- 
tarstvo saobraćaja odredilo je ing. Bogomila Volfa.'“ Drugog člana trebala je 
odrediti Željeznička uprava Ljubljana, a trećeg Željeznička uprava Zagreb. Za 
pomoćno osoblje trebalo je odrediti po jednog službenika za saobraćajnu, mašin- 
sku (elektrotehničku), građevinsku i transportnu službu, zatim jednog tumača, je- 
dnog arhivara i jednog daktilografa. Sve pomoćno osoblje trebala je odrediti Že- 
ljeznička uprava Ljubljana, uzimajući u obzir već postojeće osoblje Delegacije u 
Trstu. 

Za upravu prometa Zone B trebalo je ustanoviti inspekciju sa sjedištem u 
Šent Petru. Ukoliko to mjesto iz bilo kojih razloga ne bi bilo pogodno, sjedište 
inspekcije moglo je biti u Postojni. Inspekcija je trebala imati sljedeće referade: 1. 
Personalna, 2. Saobraćajna, 3. Građevinska, 4. Mašinska (elektrotehnička) i 5. 
Transportna. Planirani djelokrug inspekcije bio je da obavlja izvršnu i nadzornu 
službu nad svim prugama Zone B. Unutarnja administrativna služba za cijelu 
zonu imala se prenijeti na Željezničku upravu Ljubljana (Računovodstvo, Na- 
bavna služba, Kontrola prihoda). U sjedištu inspekcije trebala je biti isplatna bla- 


*  HRHDA 1576, spis ur. br. 9966/1945. 
9 


HR HDA 1576, spis ur. br. 14764/1945, spis ur. br. 14822/1945. i spis ur. br. 18647/1945. 


m U nekim dokumentima on se spominje kao Bogomil Wolf, a u nekima kao Bogomir Volf. 

gajna koja bi sakupljala prihode iz svih stanica i obavljala isplatu po naređenjima 
Željezničke uprave Ljubljana. 

Prava i dužnosti radno-koordinacijske komisije određeni su u zapisnicima 
od 23, 24. i 25. srpnja. Komisija je u stalnom zaštićivanju državnih interesa naro- 
čito nastojala: 


a) da se omogući dovoljna opskrba materijalom Zone B i da ta opskrba bude 
ravnomjerno raspoređena kako za Zonu A tako i za zonu B. To isto vrijedilo je za 
sve popravke i druge radove iz izvora koji su se nalazili u Zoni A 


b) da koordinira redove vožnje 


c) da vodi brigu o napajanju Zone B električnom energijom i o održavanju 
vuče, prije svega električne, s vučnim sredstvima koja su se nalazila u Zoni A 


d) da čuva jedinstvo tarifnog područja između zona A i B 


e) da osigurava funkcioniranje transportne službe uz isključenje većeg apa- 
rata na točkama međusobne predaje pošiljaka 


f) da s obzirom na slabo stanje voznog parka sprečava strogu primjenu pro- 
pisa RIV i RIC 


g) da za prijelaznu službu odredi stanicu Divaču ili Sežanu prema tome koja 
se od ovih stanica pokaže kao povoljnija. 


Inspekcija u Šent Petru odnosno u Postojni imala je sljedeće smjernice za 
rad: 


a) stanice su bile preopterećene osobljem. To osoblje trebalo je svesti na 
najnužniju stvarnu potrebu. Svaku jedinicu trebalo je zaposjesti s najmanje jed- 
nim službenikom koji je trebao obavljati kontrolu rada dotične jedinice s tim da 
se osoblje postepeno osposobi za preuzimanje cjelokupne službe. Naročito je tre- 
balo voditi brigu o tome, da se u Zonu B uputi elektrotehničko osoblje koje se 
trebalo upoznati s električnom vučom i postrojenjima u praktičnom radu i putem 
tečajeva. 


b) dok nije bilo dovoljno osoblja, trebalo se pridržavati talijanskih propisa, 
ali istovremeno sistematski spremati prijelaz na jugoslavenske propise. Službu je 
trebalo koordinirati kako sa Željezničkom upravom Ljubljana tako i s Delegaci- 
jom u Trstu. 


c) voditi brigu da se zaposli domaće ljudstvo na radovima obnove i u tu 
svrhu surađivati s Delegacijom u Trstu 


d) voditi računa da se stvore i osposobe domaći kadrovi za električnu vuču 


e) organizirati službu prijelaza i nastojati da se ne stvore neki glomazni apa- 
rati, da se ne stvaraju pogranična obračunska mjesta, da se obavlja otpremanje 
putnika i robe direktno (direktno kartiranje). 

Na kraju naputka napominje se da članove radno-koordinacijske komisije 
prema zaključenom sporazumu treba akreditirati kod Savezničke vojne uprave 
Jugoslavenska vojna uprava Zone B. Isto tako inspekcija u Šent Petru i članovi 
radne komisije u Trstu u formalnom pogledu potpadali su pod upravu Jugosla- 
venske vojne uprave u Zoni B. 


Konferencija (tzv. Riječka konferencija) o uređenju prometa između JDŽ i 
Vojne uprave Zone B održana je od 17. do 21. kolovoza 1945. u prostorijama In- 
spektorata JDŽ u Rijeci. Prema privremenim odredbama, službeni jezik službe- 
nika JDŽ i službenika Željeznica Vojne uprave (ŽVU) Zone B na potezu Sušak — 
Rijeka bio je hrvatski, ali u svrhu lakšeg i bržeg sporazumijevanja dopušteno je 
sporazumijevanje i na talijanskom jeziku. Promet vlakova obavljan je preko spoj- 
nog kolosijeka, koji je bio u produženju VII. kolosijeka na stanici Rijeka. Put- 
nički vlakovi iz pravca Sušaka po pravilu su prelazili bez zaustavljanja preko VII. 
kolosijeka na prugu prema Sv. Petru ili na koji podesni kolosijek, s kojega je vlak 
guran na jedan od peronskih kolosijeka. Garniture vlakova ostale su do odlaska 
na stanici Rijeka. Iz Sušaka u Rijeku polazio je vlak samo s prtljažnim i direktnim 
putničkim kolima. Održavanje spojnog kolosijeka Sušak — Rijeka do prve ulazne 
skretnice stanice Rijeka obavljao je JDŽ, kao i nadzor nad tim kolosijekom. Slu- 
žbu razmještaja na stanici Rijeka obavljala je ŽVU Zone B. Granica područnog 
razmještanja bio je most na Rječini. Poslugu signala i staničnih skretnica u Rijeci 
obavljalo je osoblje ŽVU Zone B. Tranzitni vlakovi mogli su prometovati u 
svako doba dana. U svrhu slobodnog prolaza lađa na Rječini promet je obustav- 
ljan u sporazumu s zainteresiranima. Tranzitni vlakovi sastavljani su do 50 oso- 
vina, a smjeli su voziti brzinom od 5 km/h. Pred svakim vlakom na udaljenosti od 
20 m morao je ići službenik opskrbljen potrebnim ručnim signalnim sredstvima 
radi osiguranja prometa preko puteva (ulica), a koji je ujedno bio dužan uvjeriti se 
o ispravnom položaju skretnica i pokretnog mosta na Rječini. Vuču vlakova iz- 
među Sušaka i Rijeke obavljale su JDŽ. Pomoćne lokomotive i pomoćna kola 
između Sušaka i Rijeke dostavljale su JDŽ. Tehnički pregled kola po propisima 
RIV i RIC obavljao se na stanici Rijeka i to za kola koja su dolazila i odlazila 
putničkim vlakovima ispred prijemne zgrade stanice Rijeka, a primopredaja kola i 
kolskog pribora na stanici Rijeka. Otpravljanje putnika, prtljage i ekspresne robe 
u pravcu Sušaka vršile su na stanici Rijeka JDŽ Otpravništvo za putnike i prtljag 
Rijeka JDŽ, po tarifama koje su vrijedile na JDŽ. Pregled putnika i prtljage 
obavljao se u zajedničkoj prostoriji koja je bila određena za obje carinarnice. Da 
se putnici ne bi podvrgnuli dvostrukom pretraživanju, pregled ručne prtljage 
obavljala je ona carinarnica na koju su putnici ulazili. Druga carinarnica ograni- 
čila se po pravilu samo na sudjelovanje u tom pregledu, osim slučajeva kada je 
smatrala potrebnim da i ona obavi pregled u vlastitoj nadležnosti. Kod međunaro- 
dnih vlakova ili direktnih kola koja su dolazila s područja Demokratske Federa- 
tivne Jugoslavije (DFJ) ili koji su bili određeni za područje DF] ili dalje preko 

nje, pregled ručne prtljage obavljali su organi obiju carinarnica u kolima za vri- 
jeme stajanja vlaka.!' 


Propisi za otpravljanje putnika, prtljage i ekspresne robe u prometu između 
okupiranih zona A, B i tadašnjeg područja DFJ objavljeni su 23. kolovoza 1945. 
Temeljem navedenih propisa, putnici, prtljaga i ekspresna roba iz Zone A za 
Zonu B odnosno za tadašnje područje DFJ otpravljani su do stanice Divača odno- 
sno Sv. Lucija — Tolmin, a u pravcu Ajdovščine do stanice Batuje, od Divače do 
Rakeka ili Rijeke, odnosno Podbrda a odande dalje direktno do izlazne stanice. 
Ovo je vrijedilo i u obratnom pravcu. Od stanice Batuje otpravljanje je bilo di- 
rektno do izlaznih stanica pruge Batuje — Ajdovščina. Sa stanica te pruge otprav- 
ljanje se obavljalo do stanice Batuje. Putnici, prtljaga i ekspresna roba iz Zone B 
za tadašnje područje DFJ otpravljani su do Rakeka ili Rijeke odnosno Podbrda, a 
odande dalje direktno do izlaznih stanica. Ovo je vrijedilo i u obrnutom pravcu. 
Putnici, prtljaga i ekspresna roba iz Zone A za Zonu B i obratno otpravljani su do 
Divače, Batuja odnosno Sv. Lucije — Tolmin i odande do izlazne stanice Zone 
B.2 


Željeznička uprava Zagreb JDŽ uspostavila je 23. kolovoza 1945. promet 
ekspresne robe, komadnih i kolskih pošiljaka s Vojnom upravom Zone B, a od 1. 
rujna 1945. otvoren je i promet putnika i prtljage. !? 


Na temelju sporazuma između savezničke vojske i Jugoslavenske armije o 
uređenju odnosa u okupiranim zonama u Istri, zaključeno je, da se za željeznička 
pitanja uspostavi Koordinacijski odbor željezničkih stručnjaka sa sjedištem u 
Trstu, koji je s predstavnicima saveznika rješavao sva željeznička pitanja tih 
zona. Koordinacijski odbor sačinjavao je jedan predstavnik Glavne uprave željez- 
nica (GUŽ) iz Beograda, jedan Željezničke uprave Zagreb i jedan Željezničke up- 
rave Ljubljana. Dana 26. kolovoza 1945. pozvani su članovi Koordinacijskog od- 
bora na dogovor u Vojnu upravu u Opatiju. Sa strane zagrebačke Uprave bio je 
prisutan kontrolor Prezelj. U tom trenutku za taj Odbor bili su već određeni čla- 
novi GUŽ-a i Uprave Ljubljana, dok sa strane Zagrebačke uprave do tada nije bio 
nitko određen. Na sastanku u Opatiji predstavnik Vojne uprave zatražio je da se 
odmah imenuje član Uprave Zagreb s time, da taj bude komercijalist transportne 
struke. Kako je Koordinacijski odbor trebao započeti s redovnim radom 1. rujna 
1945. u Trstu, to je Vojna uprava zatražila da se član Uprave Zagreb odmah od- 
redi i Vojnoj upravi u Opatiji brzojavno pošalje njegovo ime radi izdavanja dek- 
reta i daljnjeg postupka oko njegove akreditacije kod Savezničke vojne uprave. '* 


"HR HDA 1576, spis ur. br. 14036/1945. 


!? HR HDA 1576, spis ur. br. 13681/1945. 
! HR HDA 1576, spis ur. br.14036/1945. 
! HR HDA 1576, spis ur. br. 14891/1945. 

U skladu s gore navedenim, načelnik Personalnog odjeljenja i I. pomoćnik 
upravnika Željezničke uprave Zagreb uputio je 30. kolovoza 1945. Vojnoj upravi 
JA za Istru, Julijsku Krajinu i Rijeku u Opatiji dopis u kojem ih obavještava da se 
Drago Novak, činovnički pripravnik X. pol. grupe, upućuje na preuzimanje duž- 
nosti trećeg člana Koordinacijskog odbora između jugoslavenske i savezničke 
vojne uprave u pitanju željeznica. 

Odjel za novčarska poduzeća Ministarstva financija Federalne Države Hr- 
vatske pisao je 1. rujna 1945. Kontroli prihoda Ravnateljstva JDŽ u Zagrebu, da 
blagajna na željezničkoj stanici Rijeka, koja je ležala na području na kojemu je 
platežno sredstvo bila talijanska lira, treba obavljati naplatu samo u talijanskim 
lirama. Tečaj koji se primjenjivao za odnos DFJ dinara prema talijanskoj liri od- 
ređen je od strane deviznih vlasti s DFJ din 25.- = Lit. 100.-.'* 


Inspektorat željeznica kod VUJA u Rijeci 


Upravljanje s željeznicama u zoni Slovenskog primorja i Istre, koje je bilo 
zaposjednuto od Jugoslavenske armije prešlo je 1. rujna 1945. na Vojnu upravu 
Jugoslavenske armije za Julijsku Krajinu, Istru, Rijeku i Slovensko primorje u 
Opatiji (VUJA).' 

Komandant Vojne uprave Jugoslavenske armije za Julijsku Krajinu, Istru, 
Rijeku i Slovensko primorje, general-lajtnant Peko Dapčević, izdao je 21. kolo- 
voza 1945. u Opatiji Naredbu o osnivanju Inspektorata željeznica kod VUJA. U 
okviru Vojne uprave JA osniva se Inspektorat željeznica sa sjedištem u Rijeci. Na 
čelu Inspektorata bio je inspektor, koga je postavljala Vojna uprava JA. Inspektor 
je bio podređen i odgovoran za cjelokupnu željezničku službu na teritoriju In- 
spektorata Vojne uprave JA. Inspektorat je imao sljedeće referente: personalnog, 
prometnog, ekonomsko-blagajničkog, građevinskog, strojarskog, elektrotehnič- 
kog i transportnog. Sve personalne promjene te sve odredbe unutar Inspektorata, 
kao donošenje pravilnika, raspisa i okružnica te propisivanje tarifa spadalo je u 
dužnost inspektora, koji je nakon savjetovanja s referentima tražio konačno odob- 
renje Vojne uprave JA. Osobne prinadležnosti svih službenika Inspektorata ispla- 
ćivala je blagajna Inspektorata po propisima zatečenim na dan stupanja na snagu 
ove Naredbe. Željezničko osoblje Talijanskih državnih željeznica (FS '*), koje je 
zatečeno na teritoriju Vojne uprave JA, a obavljalo je željezničku službu danom 
objavljivanja ove Naredbe, obavljalo ju je i dalje pod nadzorom Inspektorata že- 
ljeznica. Danom proglašenja ove Naredbe prestao je rad Uprave Direkcije FS iz 
Trsta na teritoriju Vojne uprave JA. Radi nesmetanog odvijanja i reguliranja že- 


!5 HR HDA 1576, spis ur. br. 16104/1945. 


!5 HR HDA 1576, spis ur. br. 16364/1945. 
1 HR HDA 1576, spis ur. br. 19110/1945. 


: FS — Ferrovie dello Stato/Talijanske državne željeznice. 

ljezničkog prometa između teritorija Vojne uprave JA i teritorija okupiranog po 
angloameričkim trupama, osnovan je Koordinacijski odbor Vojne uprave JA od 
tri člana s potrebnim pomoćnim osobljem, koji je po uputama Vojne uprave i uz 
njeno odobrenje obavljao potrebne personalne i tehničke poslove, koji su interesi- 
rali Vojnu upravu JA i savezničke vlasti. Koordinacijski odbor postavljala je 
Vojna uprava JA. 


Radi točne primjene navedene Naredbe, inspektor Viktor Mramor izdao je 
25. kolovoza 1945. u Rijeci prijelazne naredbe. 


Temeljem navedenih naredbi, pod djelokrug Inspektorata spadale su slje- 
deće pruge: Postojna — Divača, Št. Petar na Krasu — Rijeka, Divača — Pula (isklju- 
čivo'*), Kanfanar — Rovinj, Podbrdo — Sv. Lucija, Batuje — Ajdovščina. 

Cjelokupno željezničko osoblje s domicilom u službenim jedinicama na te- 
ritoriju pruga ovog Inspektorata prešlo je pod nadzor i rukovodstvo toga Inspek- 
torata. Službenicima, koji su htjeli tražiti premještaj u jedinice izvan teritorija In- 
spektorata, trebalo se udovoljiti na osnovi pismenih molbi podnesenih Inspekto- 
ratu. Ono željezničko osoblje, koje se nalazilo na zamjeni kod jedinica Inspekto- 
rata, a domicilno je bilo van toga teritorija, ostalo je na svojim službenim mjes- 
tima do njihove zamjene. 


Pruge ovog Inspektorata podijeljene su u dva područja (rajona) prometnih 
kontrolora i to: 

a) Pruge Divača — Postojna, Št. Peter na Krasu — Rijeka, Batuje — Ajdov- 
ščina, Sv. Lucija — Tolmin, spadale su u djelokrug prometnog kontrolora sa sjedi- 
štem u Št. Petru na Krasu. 

b) Pruge Divača — Pula (isključivo) i Kanfanar — Rovinj, spadale su u djelo- 
krug prometnog kontrolora sa sjedištem u Pazinu. 


Zadatak prometnih kontrolora bio je da vode brigu o urednosti i sigurnosti 
prometa, o pravilnom i jednoobraznom obavljanju službe i ekonomiji pri obavlja- 
nju službe. 


Za nadzor nad svim prugama Inspektorata u pogledu transportne i komerci- 
jalne službe postojao je transportni kontrolor sa sjedištem u Št. Petru na Krasu. 


Podjela kola (PK) nalazila se u Št. Petru na Krasu. Stanice su trebale sva 
izvješća u pogledu kolske službe na dotadašnji način upućivati toj podjeli kola, 
odakle su i primale PK i ostala naređenja kolske službe. Stanice pruge Batuje — 
Ajdovščina predavale su stanje voznog materijala i ostala izvješća kolske službe 


u Svaka željeznička stanica ima određenu dužinu koja se mjeri od ulazne do izlazne skretnice. Ter- 
min "isključivo" pored naziva željezničke stanice znači da se određena željeznička pruga računa 
bez navedene željezničke stanice. Termin "uključivo" pak znači da se određena željeznička pruga 
računa zajedno s cjelokupnom dužinom navedene željezničke stanice. 

Koordinacijskom odboru Vojne uprave u Trstu, a stanice pruge Podbrdo — Sv. 
Lucija delegatu Inspektorata u Podbrdu. Istim putem primale su i naredbe u pog- 
ledu kolske službe. Stanice pruge Herpelje — Kozina — Pula i Kanfanar — Rovinj 
slale su svoja izvješća i primale su naređenja pismeno. U hitnim slučajevima 
prometni kontrolor u Pazinu rješavao je pitanja kolske službe i o tome naknadno 
pismeno obavijestio podjelu kola. 


Sekcija za održavanje pruge nalazila se u Št. Petru na Krasu, a njezin djelok- 
Tug protezao se na sve pruge Inspektorata. Ovoj sekciji za održavanje pruga (zop) 
stavljeno je naročito u zadatak čim brža obnova pruga i objekata prema planu 
kojeg je trebala što prije izraditi i predložiti ovom Inspektoratu. 


Narudžba elektromotora, lokomotora i lokomotiva te vlakopratnog osoblja 
obavljala se na dotadašnji način. 

Ekipe za održavanje električnih i signalnih postrojenja i druge specijalne 
ekipe, pomoćna kola i snježna grtala naručivana su kod istih jedinica 1 na isti na- 
čin kao i do tada. 


Naručivanje materijala i obrazaca obavljalo se na dotadašnji način putem In- 
spektorata. 


Sve blagajne morale su zaključiti svoje poslovanje s 31. kolovozom 1945, te 
dostaviti obrazloženi saldo, a putničke blagajne i popis svih putnih isprava s naz- 
nakom najnižeg i najvišeg broja zalihe, sve u dva primjerka, ovom Inspektoratu. 
Vjerodostojnost ovih podataka morao je ovjeriti šef stanice. Počevši od 1. rujna 
1945. stanične blagajne otpremale su svoje prihode Inspektoratu na dotadašnji 
način. 

Sva izvješća vanjske jedinice trebale su sastavljati kao i do tada, ali su izvje- 
šća koja su slale Compartimentu FS, slale počevši od 1. rujna 1945. ovom In- 
spektoratu na Rijeku, izvještaje koje su slale Capu Riparto Movimento, upućivali 
su nadležnim prometnim kontrolorima u Pazin odnosno Št. Petar na Krasu. Izvje- 
šća Građevinske službe dostavljala su se Sekciji zop u Št. Petru na Krasu, a izvje- 
šća Službe vuče strojarskom referentu ovog Inspektorata. 


Putni listovi vođeni su odvojeno za svaku zonu te su se mijenjali na stani- 
cama demarkacijske linije. Putni listovi za pruge jugoslavenske zone slale su sta- 
nice nadležnim prometnim kontrolorima, a za angloameričku zonu Capu Riparto 
Movimento u Trst. 


Cjelokupna služba obavljala se i nadalje po dotada važećim propisima, pra- 
vilnicima i uputstvima. Delegati Inspektorata u vanjskim jedinicama kontrolirali 
su rad jedinica, a osoblje jedinica moralo je izvršavati naredbe tih delegata. 

Na kraju prijelaznih naredbi, inspektor Viktor Mramor pozvao je sve željez- 
ničke službenike, da u svom daljnjem radu ulože svu svoju stručnu sposobnost, 

energiju i inicijativu, kako bi se željeznički promet odvijao s potrebnom sigurno- 
šću i urednošću na zadovoljstvo naroda i narodne privrede.“ 

Zamjenik komandanta Vojne uprave Jugoslavenske armije za Julijsku Kra- 
jinu, Istru, Rijeku i Slovensko primorje donio je 24. kolovoza 1945. u Opatiji Na- 
redbu broj 8 o postavljenjima sljedećih osoba:“! 

Viktor Mramor za inspektora Inspektorata 

Mihael Penko za personalnog referenta 

Adolf Avsec za saobraćajnog referenta 

ing. Franjo Hinterlechner za građevinskog referenta 
ing. Šimun Domančić za mašinskog referenta 

ing. Dušan Bezić za elektrotehničkog referenta 
August Lavrenčić za transportnog referenta 

Đuro Pantelić za ekonomsko-blagajničkog referenta 


Imenovani su odmah trebali nastupiti na dužnost. Potrebno pomoćno osoblje 
imenovao je Inspektorat u suglasnosti s Vojnom upravom JA. U svrhu obnove 
željezničkih objekata, kao i podmirenja osobnih izdataka željezničkog osoblja na 
teritoriju ove Vojne uprave, a s obzirom na jugoslavensku željezničku tarifu, koja 
je od tadašnje željezničke tarife bila veća za 85% i s obzirom na željezničku tarifu 
u okupacijskoj zoni koja je bila veća za 300% od tamošnje tarife, zamjenik ko- 
mandanta VUJA odredio je da se ondje postojeća željeznička vozna tarifa za pri- 
jevoz putnika, prtljage, ekspresne, brzovozne i sporovozne robe kako komadne 
tako i kolskih pošiljaka na području VUJA povisi s danom 1. rujna 1945. za 
300%. 


Delegacija JDŽ Trst poslala je 24. kolovoza 1945. Željezničkoj upravi Zag- 
reb tjednu obavijest br. 6 o stanju službe u zoni B Compartimenta FS Trst za vri- 
jeme od 13. do 19. kolovoza uključivo. Prema navedenom izvješću brojno stanje 
osoblja bilo je sljedeće: 

1. pri Delegaciji JDŽ Trst bio je zaposlen 21 službenik za upravljanje svim 
vrstama službe, u zoni B i za vezu s Compartimentom FS, s Engleskom tran- 
sportnom komandom i s Engleskom željezničkom delegacijom. 


2. na prugama u Zoni B u Slovenskom primorju 14, u Istri 10, sveukupno 24 
službenika. Svo ostalo osoblje pripadalo je Compartimentu FS. 


Prometna služba: u vremenu od 13. do 19. kolovoza 1945. uključeno je u 
Zoni B vozila: 


* HR HDA 1576, spis ur. br. 12754/1945, spis ur. br. 18646/1945, spis ur. br. 19110/1945. 


2! HR HDA 1576, spis (Tajno) ur. br. 158/1945. 

Pruga 13. 14. 15. 16. 17. 18. 19. Ukupno 
VIII. ( VIII. | VIII. | VIII. | VIII. | VIII. | VIII. 
Sežana — — [redovni 6 6 6 6 6 5 s) 40 
Postojna izvanredni | 7 12 17 5 9 14 13 76 
Sv. Petar — [redovni 10 10 10 10 10 8 8 66 
Rijeka izvanredni | 2 6 10 2 8 4 5 30 
Divača — —|redovni 2 2 4 4 4 2 2 22 
Pula izvanredni | 2 2 4 4 2 2 2 18 
Ukupno: redovni 20 18 20 20 20 15 15 128 
izvanredni | 11 20 31 9 19 20 14 124 
252 


Promet na pruzi Divača — Pula osposobljen je 16. kolovoza 1945, a na pruzi 
Kanfanar — Rovinj 17. kolovoza 1945. Pruge Trst — Sv. Andrej — Herpelje Kozina 
i Gorica — Ajdovščina bile su uspostavljene za promet, čekalo se samo na suglas- 
nost od strane Engleske vojne uprave, da se na tim prugama uvede redovni dnevni 
putnički promet. Kao kontrolne postaje su s jugoslavenske strane predviđene po- 
staje Herpelje-Kozina i Batuje, a s engleske strane postaje Dragi (Sv. Ilija) i Dor- 
nberg. U suglasnosti s Compartimentom FS i Engleskom vojnom upravom defi- 
nitivno su određene direktne trase putničkih vlakova na pruzi Trst — Herpelje Ko- 
zina — Pula. Garniture su po tom nacrtu išle direktno iz Trsta za Pulu i obratno. 
Vlakovne potrepštine dostavljale su postaje Trst Sv. Andrej odnosno Gorica 
glavni kolodvor. 


Građevinska služba: Na odsjeku Divača — Postojna na održavanju gornjega 
stroja radilo je 20 radnika, na zgradama 10. Na gradnji još jednoga jarma radi 
ojačanja provizorija pri Prestranku bilo je zaposleno 5 radnika i 20 zarobljenika. 
Pripravljen je sav materijal, temelj izbetoniran. Na odsjeku St. Petar i Šapijane na 
redovnom održavanju kolosijeka bilo je 20 radnika, na popravku zgrada 10 rad- 
nika. Na odsjeku Pula — Pazin i Rovinj na održavanju je bilo 20 radnika. Dana 15. 
kolovoza 1945. otvoren je most za promet preko rijeke Fojbe. Dana 16. kolovoza 
1945. obavljena je pokusna vožnja na odsjeku Kanfanar — Rovinj. Pruga preko 
oba mosta bila je sposobna za 14 tona osovinskoga pritiska i brzinu od 25 km/sat. 
Na odsjeku Podbrdo — Sv. Lucija izvedeno je pokusno terećenje provizornog 
mosta. Most je bio sposoban za strojeve vrste 17. Na betoniranju upornika mosta 
u Podbrdu bilo je zaposleno 10 radnika. Sve su pruge u Zoni B bile sposobne za 
normalan promet. 


Strojarska služba: stanje strojeva i materijala u Zoni B: strojeva u službi 11, 
hladan pogon 3, u popravku 2, čeka na popravak 3; ukupno 19 strojeva. 


Računska služba: stanje blagajne Delegacije Lit. 82.145.90. 

Elektrotehnička služba slabe struje: Dana 14. kolovoza 1945. popravljena je 
nadzemna telefonska linija između Podgorja i Rakitovica. Dana 16. kolovoza 
izvršen je popravak nadzemne telefonske linije između Drage — Herpelja — Pod- 
gorja. Dana 17. kolovoza 1945. montirana su dva telefona i to u stražarama na 62. 
i 64. km. Produženi su radovi oko popravka telefonsko-telegrafskog kabela iz- 
među Ilirske Bistrice i Šapijana. Završeni su radovi oko popravka zaštitnih sig- 
nala na stanici Jordan. 


Dana 7. kolovoza javio se u službu u nadzorništvu Divača Vilibald Kustrin, 
13. kolovoza urgirana je od Compartimenta FS dostava semantičkih planova sta- 
nica s bloksignalnim postrojenjima, 15. kolovoza traženo je od Uprave Ljubljana 
da se kod vojnih vlasti urgira oslobađanje telegrafsko-telefonske linije Divača — 
Herpelje koja je nužno bila potrebna željeznicama. Dana 16. kolovoza traženo je 
od FS da se pristupi temeljitom popravku telefonskih linija Herpelje — Pula. Za 
pogon motorne drezine stavljena je ekipi iz Trsta potrebna količina benzina na 
raspolaganje. 

Elektrotehnička služba jake struje: Dana 14. kolovoza izvedena je probna 
vožnja na lijevom kolosijeku na pruzi Divača — St. Peter na Krasu. Ovaj kolosijek 
trebao je biti predan javnom prometu 21. kolovoza 1945. Dana 14. kolovoza oko 
2 sata prekinuo se vozni vod na lijevom prolaznom kolosijeku na stanici St. Peter 
na Krasu. Kvar je bio definitivno otklonjen oko 9 sati istoga dana. Dana 14.1 15. 
kolovoza završena je revizija napojnih i kontaktnih vodova na pruzi Gornje Le- 
zece — St. Peter na Krasu, St. Peter na Krasu — Prem Ilirska Bistrica i Opatija — 
Rijeka. Dana 15. kolovoza obavljen je popravak automatskih isklopaca prvog ci- 
lindra pretvarača struje u podstanici St. Peter na Krasu, a 18. kolovoza popravak 
visokonaponskog dalekovoda između Divače i Gornjeg Lezeca na kojoj je relaciji 
bio dalekovod u spoju sa zemljom. 


Dana 13. kolovoza zatražena je od Compartimenta FS dostava semantičkih 
nacrta električnih uređaja od strane stanica, a 13. kolovoza dat je nalog podstanici 
St. Peter i Matulje da se sav stari bakar šalje radi prerade u profilne vodove elek- 
troradionici Ljubljana. Od Compartimenta FS zatraženo je 15. kolovoza da se ko- 
načno poduzmu mjere za popravak visokonaponskih vodova koji su vodili od Se- 
žane do vodne stanice u Herpelju, jer je ovaj vod bio često u kvaru, a za svaki po- 
pravak je trebalo čekati po nekoliko dana. Usmena žalba upućena je također firmi 
"SVEM". Dana 16. kolovoza naručena je od Uprave željeznica Ljubljana izrada 
500 spojnica za vozne vodove. Istoga dana traženo je od Compartimenta FS da se 
u Lezece i Postojnu pošalje po jedan "scaricator". Dana 17. kolovoza Comparti- 
mento FS izvijestio je Delegaciju JDŽ u Trstu da se motorna drezina s napravom 
za čišćenje leda po navodnom naređenju Engleske vojne uprave ne može vratiti u 
St. Peter, već se ista trebala uputiti u Opčine, jer je ova drezina služila za cijeli 
Compartimento FS. Na temelju ovog izvješća ponovo je upućen zahtjev Engles- 
koj vojnoj upravi s obrazloženjem, da je pomenuta motorna drezina potrebna 

samo elektrificiranim prugama na Krasu, jer na ostalim prugama nije postojala 
opasnost od zaleđenja voznih vodova. 


Zamjenik komandanta Vojne uprave Jugoslavenske armije za Julijsku Kra- 
jinu, Istru, Rijeku i Slovensko primorje, pukovnik Većeslav Holjevac, donio je 1. 
rujna 1945. u Opatiji Naredbu broj 10 u kojoj je za članove Koordinacijskog od- 
bora u Trstu postavio:“ ing. Bogomira Volfa, Marka Rebola i Dragu Novaka. 
Imenovani su se trebali odmah javiti Vojnoj upravi JA radi preuzimanja dužnosti 
i sa sobom ponijeti potrebne dokumente. Pomoćno osoblje postavljeno je 


naknadno na prijedlog Koordinacijskog odbora. 


Upravnik Željezničke uprave Ljubljana poslao je 10. rujna 1945. Glavnoj 
upravi željeznica, Željezničkoj upravi Zagreb, Inspektoratu na Rijeci, Vojnoj up- 
ravi JA u Opatiji i Koordinacijskom odboru VUJA u Trstu, obavijest u kojoj po- 
tvrđuje da je VUJA vrhovna oblast za upravljanje željeznicama u Slovenskom 
primorju i Istri. Izvršni organi Vojne uprave bili su: 

1. Inspektorat željeznica na Rijeci, kojem je povjereno upravljanje željezni- 
cama u Zoni B, rješavanje svih općih, prometnih, tehničkih, komercijalnih, finan- 
cijskih i ekonomskih pitanja. 

2. Koordinacijski odbor VUJA u Trstu, kojem je povjereno zastupanje inte- 
resa željeznica VUJA pri angloameričkim željezničkim oblastima u Trstu i pos- 
lovi koordiniranja željezničke službe između Zona A 1 B. 


Željeznička uprava Ljubljana stavila je svoj aparat na raspolaganje za obav- 
ljanje administrativnih poslova, za koje Inspektoratu na Rijeci kao privremenoj 
ustanovi nije dodijeljeno dovoljno osoblja. Te poslove je Željeznička uprava Lju- 
bljana izvršavala u opsegu koji joj je Inspektorat odstupio, u općim ili pojedinač- 
nim primjerima, po valjanim službenim propisima Inspektorata ili Vojne uprave. 
U djelokrug Željezničke uprave u Ljubljani spadali su sljedeći poslovi: poslovi 
kontrole dohodaka na temelju računa koje je Inspektorat sakupio od postaja i ure- 
dno ih predao Upravi Ljubljana; revizije blagajni o kojima su se Inspektoratu mo- 
rale dostavljati poruke; dirigiranje osoblja JDŽ po zahtjevu Inspektorata za službu 
u područje Inspektorata i to načelno samo za jedinice na prugama Postojna — Di- 
vača, Št. Peter na Krasu — Šapjane, Divača — Buzet, Podbrdo — Sv. Lucija Tolmin 
i Batuje — Ajdovščina; likvidacija i isplata redovnih dohodaka službenika Uprave 
Ljubljana zaposlenih na području Inspektorata. Glede isplate i likvidacije dodat- 
nih dohodaka, odluka Vojne uprave se još čekala; obračun i dobavljanje materi- 
jala za potrebe željeznica u Zoni B po naređenju Inspektorata odnosno Koordina- 
cijskog odbora na račun VUJA 1 po navodima i ovlaštenjima koje je izdala VUJA 
u Opatiji; tiskanje voznih karata po narudžbi Inspektorata; obrada reklamacijskih 


* HR HDA 1576, spis ur. br. 16413/1945. 
2 HR HDA 1576, spis (Tajno) ur. br. 159/1945. 

poslova (povrat vozarine, odštetni zahtjevi), koje je Inspektorat odstupio na rješa- 
vanje. 


Željeznička uprava Zagreb upućivala je na zahtjev Inspektorata osoblje JDŽ 
za službu u područje Inspektorata i to načelno za jedinice na prugama Jurdani — 
Rijeka, Roč — Galežan i Kanfanar — Rovinj. Glede isplate dohodaka tom osoblju 
vrijedilo je isto što je rečeno i kod Željezničke uprave Ljubljana. 

Inspektorat VUJA na Rijeci rješavao je u vlastitom djelokrugu po navodima 
Vojne uprave sljedeće poslove: nadziranje i uređenje obavljanja cjelokupne želje- 
zničke službe na području Inspektorata; vođenje evidencije cjelokupnog od FS 
preuzetog i cjelokupnog od JDŽ posuđenog osoblja; vođenje svih personalnih i 
računovodstvenih poslova za osoblje preuzeto od FS željeznica i raspoređivanje 
osoblja posuđenog od JDŽ po potrebama prometa na službu po svojim jedini- 
cama; prijem novog osoblja u službu pri željeznicama VUJA i to prvenstveno 
domaćine iz oslobođenih krajeva i vođenje cjelokupne personalne i računovod- 
stvene poslove za to osoblje; vođenje svih financijskih blagajničkih i računovod- 
stvenih poslova za željeznice u Zoni B.** 


U pogledu uvoznog odnosno izvoznog postupka s robom u prometu s okupi- 
ranim područjima Istre i Rijeke (zone A i B) izdane su 15. rujna 1945. odgovara- 
juće upute. Područje Istre i Rijeke, tj. ono koje se nalazilo van granica bivše Kra- 
ljevine Jugoslavije, a potpalo je pod Vojnu upravu Jugoslavenske armije, preds- 
tavljalo je za jugoslavenske željeznice carinsko inozemstvo. To područje se nazi- 
valo zona B, a ono područje koje je bilo zaposjednuto od strane savezničke voj- 
ske, nazivalo se zona A, i također je za jugoslavenske željeznice predstavljalo ca- 
rinsko inozemstvo. Zbog toga se promet s tim područjima morao i nadalje obav- 
ljati po propisima koji su vrijedili za promet s inozemstvom. Da bi se promet s 
Istrom i Rijekom olakšao na način koji bi omogućio najšire carinske i druge pov- 
lastice, ministar saveznog Ministarstva financija izdao je pod br. 4611-IV od 31. 
kolovoza 1945. Rješenje po pitanju pravilnog uređenja robnog i saobraćajnog 
prometa s okupiranim pograničnim područjima Istre i Rijeke (zone A i B).* 

Dana 11. rujna 1945. predstavnici JDŽ sastavili su izvješće o svome putova- 
nju u Trst radi pravnog uređenja prometa između zona A, B i Jugoslavije. Promet 
na navedenom području faktički je postojao, ali su norme jednostrano dirigirale 
zainteresirane željeznice svaka s gledišta svojih interesa. Ti se interesi nisu sla- 
gali, pa je tako i postupano protivno interesima JDŽ. Naime, jugoslavenska dele- 


* HRHDA 1576, spis ur. br. 19110/1945. Računi za međunarodni promet putnika i prtljage između 
JDŽ i okupirane zone A i B, odnosno Istre i Slovenskog primorja, ispostavljani su Željezničkoj up- 
ravi Ljubljana. vidi HR HDA 1576, predmet ur. br. 38007/1945. 

O razgraničenju zone B između glavne direkcije Ljubljana i Zagreb vidi HR HDA 1576, spis pov. 


ur. br. 208/1947. 


“5 HR HDA 1576, spis ur. br. 18756/1945. 

gacija je željela, da se vozarina pošiljaka iz Zone A može uputiti — u pitanju su 
uglavnom bile pošiljke UNRRA-e“*, dok su oni iz Zone A naprotiv željeli (i tako 
naredili), da se pošiljke iz Zone A za Jugoslaviju moraju frankirati do granične 
linije od 6. travnja 1941. (Postojna Trst, Podbrdo državna granica). Promet se nije 
mogao obustaviti, jer je to bio put UNRRA-inih pošiljaka, a obavezno frankiranje 
nametalo je financijske poteškoće, koje je valjalo riješiti čim prije. Povod za 
pravno uređenje prometa, koji je faktički postojao, ukazao se u otvaranju željez- 
ničke veze Sušak — Rijeka, koji je bio prilično udaljen od polaznih stanica Zone A 
(u prvom redu Trsta), pa se pitanje frankiranja nije moglo ostaviti otvorenim i za 
ovaj stari granični prijelaz. 

Tako su se od 4. do 6. rujna 1945. našli za zelenim stolom predstavnici Di- 
rekcije savezničke vojničke željezničke službe (DMRS), predstavnici Željezničke 
direkcije u Trstu, predstavnici Radno-koordinacijske komisije u Trstu, predstav- 
nici Inspektorata željeznica VUJA, predstavnici K.p. G.k. za Ljubljanu, predstav- 
nik Carinskog inspektorata saveznog Ministarstva financija, Željezničke uprave 
Ljubljana, Željezničke uprave Zagreb, tumač za engleski jezik i zapisničar, uku- 
pno 19 osoba, a posljednjeg dana 20 predstavnika, da urede ta važna pitanja. Pos- 
tignut je sporazum, da se promet između stanica Zone A i B u svim oblicima ot- 
prema direktno na temelju reglementarnih i tarifnih propisa, koji su u tim zonama 
zatečeni na dan okupacije (Condizioni e tariffe). Postignut je sporazum, da se 
promet između stanica Zone A i B s jedne strane i stanica JDŽ s druge strane ot- 
pravlja u načelu direktno po reglementarnim propisima, koji su vrijedili za među- 
narodni promet (M.k.p. i M.k.r.) i na temelju tarifnih propisa sudjelnih željeznica 
s nekim odstupanjima. Na taj način (s važnošću od 1. rujna 1945), omogućeno je 
da se sve jugoslavenske pošiljke iz Trsta ne moraju frankirati u Trstu, već se vo- 
zarina mogla uputiti i platiti u uputnoj stanici Jugoslavije. Predstavnik JDŽ 
(GUŽ) u Radno-koordinacijskoj komisiji, ing. Bogomil Wolf, izvijestio je da se 
tada u Trstu nalazilo 17.000 tona uskladištene robe, koja je čekala otpremu za Ju- 
goslaviju. Prema procjeni, to je bilo oko 3.000 kola. Među robom bilo je dosta 
šećera, brašna i slične robe, koja se morala prevoziti u zatvorenim kolima. Zbog 
toga je zamolio da Uprava Zagreb pošalje što više zatvorenih kola. Broj kola, 
koja smo dugovali Englezima bio je 403. Osim toga trebala su to biti ispravna 
kola, pa se tehnička kontrola kola na prelaznim stanicama u Sušaku i Rijeci mo- 
rala pooštriti, jer se brašno i slično nije moglo utovariti u neispravna kola. To je 
vrijedilo i za druge prelazne stanice. Trebao se pospješiti istovar takvih kola, kako 
bi se što prije vratila u Trst. U navedenom izvješću spomenute su pruge Zone B, i 
10" 


e United Nations Relief and Rehabilitation Administration/Administracija Ujedinjenih naroda za 


pomoć i obnovu. 
" HRHDA 1576, spis ur. br. 18447/1945. i spis ur. br. 20093/1945, u predmetu 36334/1945. 

1. Sveta Lucija — Tolmin-Podbrdo 
2. Batuje — Ajdovščina 

3. Postojna — Divača 

4. Vodnjan (kod Pule) — Divača 

5. Kanfanar — Rovinj 

6. Rijeka — St. Peter na Krasu. 


Glavna uprava željeznica u Beogradu izdala je 2. listopada 1945. (GUŽ br. 
7086/1945) Tarifsko obavještenje uređenja saobraćaja putnika, prtljaga i robe iz- 
među Demokratske Federativne Jugoslavije s jedne i Istre sa Slovenačkim pri- 
morjem sa druge strane, tj. između željeznica JDŽ i željeznica zone B koja je pod 
upravom Jugoslavenske armije i zone A pod upravom Savezničke armije. 
Otpravljanje putnika i prtljage obavljalo se na temelju propisa Međunarodne kon- 
vencije za prijevoz putnika i prtljage (MKP) direktno: 

- od svih stanica Zone A do svih stanica Zone B i obratno 

- od stanice Pula u Zoni A do stanica Zone A preko Zone B i obratno 

- od stanica Zone B do stanica Zone B preko Zone A 

- od stanica JDŽ pruge Ljubljana — Rakek do stanica Zone A i B i obratno 

- od stanica JDŽ do stanica JDŽ preko Zone B. 


Vozna cijena za razmak na prugama zona A i B računala se na temelju tali- 
janske putničke tarife. Osiguranje uredne predaje kod prtljaga nije bilo dopušteno. 


Otpravljanje robe moglo se obavljati direktno: 

- od stanica Zone A do stanica Zone B i obratno 

- od stanice Pula u Zoni A do stanica Zone A preko Zone B 
- od stanica Zone B do stanica Zone B preko Zone A 

- od svih stanica JDŽ do svih stanica Zone A i B i obratno 
- od stanica JDŽ do stanica JDŽ preko Zone B. 


Za promet između Jugoslavije i zona A i B ili obratno primjenjivani su propisi 
Međunarodne konvencije za prijevoz robe (MKR) i roba se morala predati na prije- 
voz s međunarodnim tovarnim listom. Za razmak u Zoni A i B računala se vozarina 
na temelju talijanskih tarifa. Vozarina se morala platiti unaprijed, tj. frankirati do 
demarkacijske linije između zona A i B, ako je pošiljka prelazila tu liniju, inače su 
za plaćanje prijevoznih troškova vrijedile odredbe čl. 7 MKR-a. Pouzeća i preduj- 
movi nisu bili dopušteni. Osiguranje uredne predaje bilo je zabranjeno. 

Komisija za normiranje osoblja na stanici Rijeka sastala se 29. prosinca 
1945. Razgovaralo se o stvarnoj potrebi osoblja za prometnu i komercijalnu slu- 
žbu na stanici Rijeka, o čemu je 30. prosinca 1945. načinjen i zapisnik. 


* HR HDA 1576, spis ur. br. 26489/1945, u predmetu ur. br. 34107/1945. Navedeno Tarifsko 


obavještenje objavljeno je i u SI. list DFJ br. 76 od 5. listopada 1945, Beograd i u NN br. 47 od 18. 
listopada 1945, Zagreb. 


225 


S. Lajnert, Inspektorat željeznica kod Vojne uprave Jugoslavenske armije (VUJA) u Rijeci i željeznice 
Slobodnog teritorija Trsta (STT), Arh. vjesn., god. 53 (2010), str. 209-239 


Nazočni su bili: Blaž Pretnar i Srećko Razpotnik (za Željezničku upravu 
Ljubljana), Ivan Jauk, Ivan Žužić i Slavko Zdunić (za Željezničku upravu Zag- 
reb), Adolf Avsec, Lovro Budihas, August Lavrenčić (za Inspektorat željeznica 
VUJA). 


Potreba osoblja bila je sljedeća (ukupno 234 osobe): 


- za stanično vodstvo i administraciju: 1 šef stanice, 1 pomoćnik šefa sta- 
nice, 1 personalni referent, 1 školski i rasporedni činovnik, 3 administrativna či- 
novnika (od toga jedan knjigovođa), 2 administrativna službenika i 1 ekonom 

- za prometnu službu: 1 prometni vođa (nadzorni prostorni činovnik), 3 ot- 
pravnika vlakova, 3 telegrafista i 3 telefonista 

- za manevarsku službu: 3 šefa manevra, 7 rukovaoca manevra, 21 manev- 
rista, 2 izvađača lokomotiva, 3 nadzornika skretnica, 9 skretničara 

- za kolsku službu: 1 kolski činovnik, 1 kolski službenik i 6 popisivača kola 

- za vratarsku službu: 2 vratara 

- za službu osvjetljavanja: 2 lampista 

- za raznu službu: 3 čuvara odmorišta, 3 kancelarijska služitelja, 2 stanične 
čistilice (od toga jedna za konačište, a druga za stanicu), 1 čistilac skretnica 

- za komercijalnu službu: 3 putnička i prtljažna blagajnika, 1 stanični bla- 
gajnik, 1 šef magazina, 1 magazinski činovnik (pomoćnik šefa magazina i školski 
za mag. osoblje), 1 potražni činovnik, 15 magazinera, 2 magazinska službenika, 3 
robna blagajnika (jedan predaje, a dva prispjeća), 2 kalkulanta, 1 kartant, 2 raču- 
novođe (jedan prispjeća, a jedan predaje), 3 avizera, 3 tranzitera, 2 prtljažara, 2 
garderobjera, 27 noćnih čuvara, 3 ceduljičara, 18 magazinskih radnika i 2 mjerača 

- za vlakopratnu službu: 6 vlakovođa, 4 konduktera, 2 manipulanta i 32 koč- 
ničara 

- za rezervu: 1 otpravnik vlakova, 1 telegrafist (telefonist), 1 rukovalac ma- 
nevra, 2 manevrista, 1 skretničar, 1 popisivač kola, 1 vlakovođa, 2 kočničara i 1 
magaziner. 


Za carinsku službu nije bilo predviđeno normiranje, jer za to nije bilo pot- 
rebe. Tadašnji Računsko-tranzitni ured preuzeo je u slučaju potrebe poslove ca- 
rinske službe. Eventualni manjak osoblja koji je bio utvrđen ovim normiranjem, 
trebala je popuniti Željeznička uprava Zagreb. S obzirom da se služba od 1. ve- 
ljače 1946. trebala obavljati po propisima JDŽ bilo je potrebno, da se nedostajuće 
osoblje pravovremeno uputi na rad na stanicu Rijeka imajući u vidu, da FS osob- 
lje nije imalo propisne JDŽ ispite i nije dovoljno vladalo našim jezikom. * 

Načelnik Transportnog odjeljenja Željezničke uprave Zagreb Vigato uputio 
je u siječnju 1946. svim stanicama, prometnim i transportnim kontrolorima, In- 


* HR HDA 1576, spis ur. br. 36334/1946. 

spektoratu VUJA Rijeka, "Putniku" Zagreb i Vojnoj delegaciji pri Upravi Zagreb 
novi Popis stanica Zone B (područje VUJA). Stanice (42) u Zoni B bile su:*“ Ba- 
tuje (Batuglia), Borut (Borutto), Cerovlje (Cerrato Istriano), Čabrunuči/Zabroniči 
(Zabroni-Boveria), Dobravlje (Dobraule di S. Croce), Galežane (Gallesano), Gra- 
hovo (Gracova-Serravalle), Gornje Ležeče (Lesecce Aureniano), Heki (Checci), 
Herpelje-Kozina (Erpelle-Cosina), Hudajužna (Oblocca-Jusina), Hum (Colmo), 
Jurdani (Giordani), Kamnje (Camigna), Kanfanar (Canfanare), Prem (Primano), 
Košana tovarište (Cossana), Košana stajalište (Cosana), Lupoglav (Lupogliano), 
Pazin (Pisino), Novaki (Novacci), Podbrdo (Piedicolle), Podgorje (Piedimonte del 
Taiano), Podmelec (Piedimelze), Prestranek (Prestrane Mategna), Prešnica (Pre- 
senza del Taiano), Rakitovič (Aquaviva-Valmorosa), Roč (Rozzo), Rodik (Ro- 
ditti), Roško Polje (Piano di Rozzo), Rovinj (Rovigno d'Istria), Rovinjsko selo 
(Villa di Rovigno), Smoljani (Smogliani di Carmedo), Sosići (Sossi), Sv. Križ 
cesta (S. Crocce Aidussi), Sv. Petar u šumi (S. Pietro in Selve), Sv. Vincenat 
(Sanvincenti), Šapjane (Sappiane), Št. Peter na Krasu (S. Pietro del Carso), Vod- 
njan (Dignano), Zazid (Sassetto), Žminj (Gimino). 

Pri Željezničkoj upravi Ljubljana organizirana je 17. siječnja 1946. konfe- 
rencija zbog uvođenja JDŽ režima u zoni B, o čemu je sastavljen i zapisnik. Na 
konferenciji su sudjelovali poručnik Stevo Lončar za Prometni odsjek VUJA, 
Alojzij Kavšek, predsjednik Koordinacijskog odbora u Trstu, Viktor Mramor, šef 
Inspektorata željeznica VUJA u Rijeci, Adolf Avsec, šef Prometnog odsjeka In- 
spektorata željeznica VUJA, August Lavrenčić, šef Transportnog odsjeka In- 
spektorata željeznica VUJA, Lovro Budihna, referent za post. i voznu službu In- 
spektorata željeznica VUJA, Janez Potisek, prometni kontrolor Št. Peter na Krasu 
Inspektorata željeznica VUJA, Valter Šušteržič, šef KOMS-a i predstavnici Že- 
ljezničke uprave Ljubljana. 

Na dnevnom redu bilo je dotadašnje izvršenje uvjeta za uvođenje JDŽ re- 
žima u Zoni B s 1. veljače 1946, dogovorenih 7. prosinca 1945. u sklopu konfe- 
rencije u Rijeci. Za Građevinsku službu cjelokupno osoblje bilo je na raspolaga- 
nju i spremno. Tehničkih zapreka za uvođenje JDŽ režima nije bilo. Što se tele- 
fonske i brzojavne veze tiče, postojala je potreba direktnog i čuvarskog telefon- 
skog i brzojavnog voda na pruzi Divača — Pula i posebne telefonske veze za Pro- 
metnu i Strojarsku službu na pruzi Postojna — Divača. Konstatirano je da će do 1. 
veljače 1946. telefonska linija biti gotova. U vezi s telefonskom i brzojavnom 
službom nije bilo poteškoća. U Podbrdu se nalazilo 6 brzojavnih aparata na ras- 
polaganju. Viktor Mramor izjavio je da je isplata dnevnica (2.500 lira za samce) 
bila u tijeku. Uskoro je VUJA trebala zamijeniti dinare u lire i socijalna strana za 
sve službenike bila je osigurana. Dnevnice za oženjene s odvojenim gospodar- 


5 HR HDA 1576, spis ur. br. 4680/1946. 

stvom VUJA je plaćala 5.000 lira. Službeni vozni red trebao se napraviti u Želje- 
zničkoj upravi Ljubljana. 

Naglašeno je da su saveznici smatrali cjelokupni vozni park Europe zajed- 
ničkim vlasništvom saveznika u cjelini i u skladu s tim stavom trebao je 3. ožujka 
1946. biti izvršen popis svih vlakova. Željeznička uprava Ljubljana nije mogla 
ništa napraviti po tom pitanju. Na konferenciji je bilo i prijedloga da se Inspekto- 
rat VUJA prenese iz Rijeke u Št. Peter na Krasu, kao centar Zone B, za što su se 
zauzimali i zastupnici željeznica u Beogradu. Dogovoreno je da termin za prijelaz 
na JDŽ režim bude u noći od 9. na 10. veljače 1946.3! 


Dana 1. veljače 1946. na prugama u Zoni B u komercijalnoj službi uveden je 
JDŽ sustav. Na stanici Rijeka postojala su tada otpravništva za otpravljanje put- 
nika, prtljage i ekspresnih pošiljaka (blagajna JDŽ za pravac Sušak i blagajna 
VUJA za pravac Št. Peter na Krasu) i za otpravljanje i prispjeće komadnih i kol- 
skih pošiljaka (blagajna Rijeka JDŽ za pravac Sušak, blagajna Rijeka "Centrale" 
za pravac Št. Peter na Krasu i blagajna Rijeka "Rione industriale" za pravac Št. 
Peter na Krasu za pošiljke s kojima se manipuliralo u industrijskoj četvrti). * 


Putnička blagajna JDŽ u Rijeci prestala je s radom 1. svibnja 1946. i pretvo- 
rena je u "B" putničku blagajnu, tako da su na stanici obavljale otpremu putnika u 
oba pravca blagajne "A" i "B". Obje blagajne bile su otvorene dnevno kod svih 
vlakova.?? 


O kadrovskim "prepucavanjima" između Željezničkog inspektorata VUJA i 
Željezničke uprave Zagreb govori primjer naveden u spisu od 28. svibnja 1946. 
Inspektor Željezničkog inspektorata VUJA, Viktor Mramor izvijestio je 25. svib- 
nja 1946. zagrebačku Željezničku upravu da je Rješenjem ovog Inspektorata od 
25. travnja 1946. ing. Ratibor Vranjican, postavljen za v.d. šefa Elektro sekcije u 
Rijeci. 

Načelnik Personalnog odjeljenja Željezničke uprave Zagreb odgovorio je 
19. lipnja 1946. zagrebačkoj Željezničkoj upravi da ing. Ratibor Vranjican ne 
može biti postavljen za šefa Elektro sekcije, jer je umjesto njega za šefa upućen u 
Inspektorat ing. Tomislav Ružić za kojega je i stavljen prijedlog Ministarstvu sa- 
obraćaja za postavljenje. Ing. Ratibor Vranjican trebao je biti premješten iz Ri- 
jeke.** 

Inspektorat za željeznice poslao je 25. lipnja 1946. dopis zagrebačkoj Želje- 
zničkoj upravi u kojem se navodi da je 25. travnja 1946. Ratibor Vranjican propi- 
sno postavljen za v.d. šefa Elektro sekcije na Rijeci od strane Inspektorata i da je 


*! HR HDA 1576, spis ur. br. 6286/1946. 

>> HR HDA 1576, spis ur. br. 18838/1946, u predmetu ur. br. 36334/1946. 
8 HR HDA 1576, spis ur. br. 36334/1946. 

HR HDA 1576, spis ur.br. 36787/1946. 

tu dužnost obavljao do 24. lipnja 1946. kada je predao dužnost novopostavljenom 
ing. Tomislavu Ružiću. Inspektorat je smatrao da ing. Vranjicanu za to vrijeme 
pripadaju prinadležnosti grupe V-2 u smislu odluke o privremenom raspoređiva- 
nju zvanja. No, zagrebačka Željeznička uprava odgovorila je u srpnju 1946. da 
ing. Vranjicana ne mogu platiti kao šefa Elektro sekcije, jer isti nije bio postav- 
ljen na tu dužnost od Ministarstva saobraćaja, koje je jedino bilo nadležno da do- 
nosi rješenja o raspoređivanju. 

Ministar saobraćaja Todor Vujasinović donio je 3. kolovoza 1946. Rješenje 
kojim je postavio Dragutina Novaka, koji je bio na radu kod Željezničkog koor- 
dinacionog odbora u Trstu — Inspektorata za željeznice VUJA — Rijeka, u privre- 
menom svojstvu za člana spomenutog Koordinacionog odbora.“ 


Ministarstvo saobraćaja naredilo je 19. listopada 1946. da se odmah ukinu u 
pogledu vršenja kolske službe prelazne stanice Postojna, Rakek i Rijeka. Stanice 
Postojna i Rijeka nisu više dostavljale prijelazne izvještaje kol. 6, 7, 8, 9 1 10. Isto 
tako nisu više vodile posebne knjige kol. 1-a i kol. 5 za kola, koja su prelazila u 
Zonu B ili iz Zone B. Za kola koja su prelazila u Zonu A i iz Zone A, organizirao 
je željeznički inspektorat VUJA prijelaznu kolsku službu na stanici Divača, čim 
se otvorio promet i na stanici Herpelje-Kozina.?" 


Upravnik Željezničke uprave Zagreb odlučio je 16. prosinca 1946. da se 
Viktor Mramor iz Inspektorata VUJA Rijeka premjesti u Željezničku upravu Zag- 
Teb za načelnika Transportnog odjeljenja. On se na dužnosti inspektora Inspekto- 
rata VUJA nalazio od 19. studenoga 1945. Na njegovo mjesto (inspektor Inspek- 
torata VUJA) postavljen je ing. Šime Domančić, dotadašnji šef Mašinske službe 
Inspektorata za željeznice VUJA. On se na toj dužnosti nalazio od 9. lipnja 
1945. 


Načelnik Planskog odelenja Ministarstva saobraćaja ing. Slavko Suvajdžić 
obavijestio je 14. veljače 1947. Planski odsjek Željezničke uprave Zagreb da na- 
vedena Uprava treba odmah preuzeti od VUJA-e: Stanicu Rijeka, Ložionicu Ri- 
jeka i Nadzorništvo pruge s odgovarajućim inventarom i osobljem, koje je pripalo 
Sekciji na Sušaku. 

Komercijalni direktor Glavne direkcije eksploatacije željeznica Zagreb"? 
izvijestio je 18. ožujka 1947. Rajonsku stanicu Rijeka, Sekciju zop Sušak, ložio- 


** HR HDA 1576, spis ur. br. 43259/1946. 
%6 HR HDA 1576, spis ur. br. 61121/1946. 
>" HR HDA 1576, spis ur. br. 74761/1946. 
*Š HR HDA 1576, spis (Tajno) ur. br. 694/1946. 


3 Ministar saobraćaja FNRJ Todor Vujasinović donio je 15. veljače 1947. Rješenje o unutrašnjem 
uređenju Ministarstva saobraćaja i njegovih ustanova i preduzeća. Temeljem navedenog Rješenja, 
Željeznička uprava Zagreb mijenja svoj naziv u Glavna direkcija eksploatacije željeznica Zagreb. 
Vidi Službeni glasnik Ministarstva saobraćaja FNRJ, godina II, br. 4 od 1. ožujka 1947, Beograd. 

nice Sušak i Srpske Moravice, Sekciju za vezu i sigurnosna postrojenja Zagreb, 
da se Inspektorat za željeznice VUJA u Rijeci nalazi u rasformiravanju i da nje- 
gova funkcija traje samo do konca ožujka 1947. Spomenutim jedinicama priop- 
ćeno je da je zagrebačka Glavna direkcija već preuzela željezničke jedinice u Ri- 
jeci, a pruge zone A i B van Rijeke pripale su pod upravu Glavne direkcije za ek- 
sploataciju željeznica Ljubljana. 

Petnaest dana ranije, točnije 3. ožujka 1947, šef Ekonomsko blagajničkog 
odsjeka Inspektorata za željeznice VUJA, Pantelić, zamolio je Odsjek za računo- 
vodstvo Željezničke uprave Zagreb da se prinadležnosti JDŽ osoblja koje se nala- 
zilo na radu u zonama A i B nakon 31. ožujka 1947. više ne isplaćuju na teret te- 
kućeg računa VUJA kod zagrebačke Uprave, već na teret te Uprave, jer bi do toga 
dana uprave preuzele sve svoje osoblje. Željeznička uprava Ljubljana izvršila je 
isplatu osoblja u bivšoj Zoni B za mjesec ožujak onako, kako je to utanačeno u 
Zapisniku održane sjednice 26. veljače 1947. u navedenoj Upravi.“ 


Dana 12. ožujka 1947. u prostorijama Elektro odsjeka Inspektorata za želje- 
znice VUJA u Rijeci održan je sastanak između predstavnika navedenog Elektro 
odsjeka i Službe veze 1 s.s. postrojenja Glavne direkcije za eksploataciju željez- 
nica u Zagrebu. Na sastanku je bilo govora o određivanju granica održavanja te- 
legrafsko-telefonskih i signalno sigurnosnih (t.t. i s.s.) postrojenja pruge Rijeka — 
Sv. Petar, između zagrebačke i ljubljanske Glavne direkcije eksploatacije željez- 
nica, kao i o razmjernoj podjeli inventara i materijala t.t. i s.s. službe što se nalazi 
u stovarištu Elektro sekcije Rijeka i Radionice I. Elektro nadzorničkog odsjeka u 
Rijeci. Na sastanku je ustanovljena granica održavanja t.t. i s.s. postrojenja pruge 
Rijeka — Sv. Petar u km cca 53.230, tj. kod samog predsignala stanice Rijeka na 
navedenoj pruzi. Od ukupnog broja radnika na poslovima na tt. i s.s. službe I. 
Elektro nadzorničkog odsjeka u Rijeci, koji je brojio 9 radnika, Služba veze i s.s. 
postrojenja zagrebačke Glavne direkcije preuzela je 7 radnika. 


Na sastanku od 31. ožujka 1947. na kojem su bili prisutni isti predstavnici, 
zaključeno je da s danom 1. travnja 1947. Sekcija za veze i signalno-sigurnosna 
postrojenja Zagreb preuzima od Elektro sekcije Rijeka održavanje i obnovu svih 
t.t. i s.s. postrojenja i uređaja što se nalaze na stanici Rijeka i pruzi Sv. Petar — 
Rijeka do km 53.230, tj. do granice Glavne direkcije eksploatacije željeznica Lju- 
bljana. Sav materijal i radna snaga utrošeni na održavanje gornjih uređaja do zak- 
ljučno 31. ožujka 1947. obračunao je i isplatio Inspektorat za željeznice VUJA na 


“HR HDA 1576, spis ur. br. 8876/1947. Rasformiranje Inspektorata VUJA spominje se i u istoime- 
nom dopisu Generalne direkcije željeznica Beograd koji je upućen 18. travnja 1947. Glavnoj di- 
rekciji eksploatacije željeznica u Zagrebu, a primljen 22. travnja 1947. Na žalost, spis nije saču- 
van. Podaci o njemu uzeti su iz urudžbenog zapisnika Generalne direkcije eksploatacije željeznica 
Zagreb iz 1947, v. HR HDA 1576, spis ur. br. 11601/1947. (Rasformiranje Inspektorata VUJA). 

svoj teret, a dalje od zaključno 1. travnja 1947. svi ovi izdaci išli su na teret Sek- 
cije za veze i s.s. postrojenja Zagreb.“! 


Glavna direkcija željeznica u Beogradu obavijestila je 22. ožujka 1947. zag- 
rebačku Glavnu direkciju da u vezi s potpisivanjem mirovnog ugovora s Italijom 
uprava Zone B i dijelovi Zone A prelazi u civilne ruke. Vojna uprava kao i njoj 
dodijeljeni Inspektorat za željeznice trebao se raspustiti, a uprava pruga prijeći u 
Glavnu direkciju eksploatacije željeznica Ljubljana odnosno Zagreb. Uključe- 
njem tih pokrajina u jugoslavensko privredno područje bilo je potrebno uvesti na 
cijelom tom području jugoslavenske putničke i robne tarife.“ 


Na temelju Rješenja ministra saobraćaja FNRJ M.S. br. 13333/1947. od 19. 
lipnja 1947. i Pov. M.S. br. 324/1947. od 20. prosinca 1947, stavljena su na ras- 
polaganje Generalnoj direkciji željeznica novčana sredstva po b.p. 142/27 držav- 
nog budžeta za 1947. godinu, za investicijske radove na Rijeci i u zoni A i B, u 
ukupnom iznosu od 90.000.000.- dinara. Na osnovi navedenog, a u vezi sa zah- 
tjevom glavnih direkcija eksploatacije željeznica Zagreb i Ljubljana, generalni 
direktor željeznica ing. Dušan Dragičević naredio je 22. prosinca 1947. da se iz 
ostatka od kredita u iznosu od 45.510.200.- dinara stavi na raspolaganje 
14.000.000.- dinara Glavnoj direkciji eksploatacije željeznica Zagreb za investi- 
cijske radove za Rijeku u toku mjeseca prosinca 1947.? 


Načelnik Saobraćajno-transportne službe zagrebačke Glavne direkcije oba- 
vijestio je 26. rujna 1947. sve službene jedinice da su bivša zona B i neki dijelovi 
zone A uključeni u carinsko područje FNRJ, tako da se carinska linija prema Ita- 
liji i Slobodnom teritoriju Trsta poklapala s državnom granicom. Carinarnice Ra- 
kek i Bistrica Bohinjsko Jezero su ukinute, a otvorene su carinarnice Sežana na 
željezničkoj stanici Sežana, Gorica na željezničkoj stanici Gorica Sveta Gora i 
carinski odjeljak Herpelje Kozina na željezničkoj stanici Herpelje Kozina. Želje- 
zničko carinsko otpravništvo postojalo je samo u stanici Sežana. * 

S obzirom da pojedine ustanove još uvijek nisu znale kome se treba obratiti 
kao službenom predstavniku Jugoslavije u Trstu, Predsjedništvo Vlade FNRJ 
obavijestilo je 22. ožujka 1948. Generalnu direkciju željeznica u Beogradu da se 
u Trstu nalazi službeno predstavništvo FNRJ "Privredna delegacija FNRJ", nasta- 
njena u Via Valdirivo 31/III, na koju je trebalo dostavljati poštu, a slati je preko 
Otsjeka unutrašnjih poslova u Sežani.“ 


HR HDA 1576, spis ur. br. 10069/1947. 
HR HDA 1576, spis ur. br. 9791/1947. 
HR HDA 1576, spis pov. ur. br. 872/1947. 
HR HDA 1576, spis ur. br. 21710/1947. 
HR HDA 1576, spis pov. ur. br. 526/1948. 

Istekom 30. travnja 1948. prestao je s radom Željeznički koordinacijski od- 
bor u Trstu. Zastupanje interesa Jugoslavenskih državnih željeznica kod angloa- 
meričke Vojne uprave STT preuzeo je s važnošću od 1. svibnja 1948. delegat 
JDŽ, Trst. Svu poštu, određenu za navedeno zastupništvo u Trstu trebalo je adre- 
sirati na adresu: Delegat JDŽ — Trst, Piazza Vittorio Veneto 3/I.** 


Načelnik Personalnog odjeljenja Direkcije željeznica Zagreb M. Kovačević 
obavijestio je 16. veljače 1950. sve samostalne jedinice da je od Delegata JDŽ 
kod Direkcije željeznica u Trstu, Piazza Vit. Veneto 3/1, primljena važna obavi- 
Pocte47 
jest: 


"Imenovani se je putem tamošnje Direkcije žel. u Trstu sporazumio sa FS 
upravom, da su iste voljne našim službenicima, koji su kod priključenja ostali na 
našem teritoriju, odnosno su kasnije došli na naš teritorij platiti zaostatak kod 
mjesečnih plaća, a da službenici, koji su dugovali FS želj. vrate sumu koju su du- 
govali, a koji iznos će se odbiti od ukupne sume plate naših službenika. 


Da bi se prednje moglo izvršiti, jedinice će dostaviti spiskove službenika 
koji dolaze u obzir sa sledećim rubrikama: 

1. Prezime, očevo ime i ime/na slovenskom i kao što su ih imali pod Itali- 

jom/ 

2. Zvanje pod FS upravom 

3. Dužnost i jedinica poslednjeg zaposlenja kod FS uprave 

4. Sadašnja jedinica i dužnost koju vrši. 

Rok dostave je 20. II. o.g. Jedinice moraju dostaviti i negativne izvještaje." 


S obzirom da zagrebačka Direkcija nije imala službenike koji bi došli u ob- 
zir za gore navedeno, načelnik Personalnog odjeljenja Direkcije željeznica Zagreb 
M. Kovačević dostavio je Delegatu JDŽ u Trstu negativan izvještaj. 


U izvršenju Ugovora o miru s Italijom, dana 23. prosinca 1950. zaključen je 
Sporazum između FNRJ i Republike Italije o podjeli arhive i dokumenata admi- 
nistrativne naravi ili historijskog značaja, koja su se odnosila na područje ustup- 
ljeno u smislu Ugovora o miru. U svrhu izvršenja ovog Sporazuma ustanovljena 
je jedna mješovita komisija sastavljena od po tri člana za svaku stranu, koji su 
mogli sebi priključiti stručnjake svaki put kada su to smatrali potrebnim. Mješo- 
vita komisija imala je sjedište u Gorici. Temeljem navedenog, Međunarodno- 
transportno odjeljenje Ministarstva željeznica FNRJ 16. siječnja 1951. uputilo je 
dopis Upravi za personalnu službu Ministarstva željeznica u Beogradu i direkci- 


“ HR HDA 1576, spis ur. br. 11795/1948, u predmetu ur. br. 13477/1948, Tarifsko-transportna 
obavijest Glavne direkcije eksploatacije željeznica Zagreb broj 38 od 7. lipnja 1948. 


4“ HR HDA 1576, spis ur. br. 2305/1950. O reguliranju radnog staža optanata bivših službenika-rad- 
nika FS željeznica vidi izvješća Željezničke stanice Rijeka, Ložionice Rijeka i Sekcije Z.o.p. Ri- 
jeka iz srpnja 1952, HR HDA 1576, spis pov. ur. br. 155/1952. 

jama željeznica u Šentpetru na Krasu, Zagrebu i Ljubljani u kojem traži da uko- 
liko ima dokumenata koji se odnose na teritorije ustupljene FNRJ, a koji još nisu 
traženi ili su traženi, ali nisu primljeni, trebaju podnijeti svoje zahtjeve ovom 
Odjeljenju. Predmet je trebalo raspraviti kao vrlo hitan, da bi se konkretni zah- 
tjevi mogli blagovremeno podnijeti mješovitoj komisiji preko Ministarstva inos- 
tranih poslova FNRJ. Uvidom u predmetnu dokumentaciju vidljivo je da zagre- 
bačka Direkcija nije imala nikakva potraživanja.“ 


Slovensko stanovništvo u Trstu vodilo je ogorčenu borbu za pravo upotrebe 
materinjeg jezika i vrlo teško mu je padalo što su se neke jugoslavenske ustanove, 
poduzeća i slično, dopisivale s Trstom na talijanskom jeziku. Zato je u cirkula- 
rima navedeno da treba upotrebljavati "naš jezik" u korespondenciji, a izuzetno 
francuski ili engleski. Pored navedenih cirkulara, neke jugoslavenske ustanove, 
poduzeća i slično i dalje su se dopisivale s Trstom na talijanskom jeziku, a jedna 
ustanova pisala je na talijanskom jeziku — "Trieste Italija". Stoga je Opće odjelje- 
nje Glavne direkcije Jugoslavenskih željeznica ponovo zamolilo da se skrene pa- 
žnja svim ustanovama, da se u korespondenciji sa Slobodnim teritorijem Trsta 
koristi prvenstveno jedan od jugoslavenskih jezika, izuzetno francuski i engleski 
jezik i da se na pismima stavlja: "Slobodni teritorij Trsta", a ne Italija.“ 


Željeznice Slobodnog teritorija Trsta 


Prema podacima Vojne uprave Jugoslavenske armije STT iz kolovoza 1947, 
Slobodnom teritoriju Trsta pripadale su sljedeće željezničke pruge: Devin — trian- 
gel Bivio (oko 4 km), Sežana — triangel Bivio (oko 15 km), triangel Bivio — Trst 
Centr. (oko 14 km), Repentabar — Trst Sv. Andrej (oko 20 km), Herpelje Kozina 
— Trst Sv. Andrej (oko 15 km), Trst Centr. — Trst Sv. Andrej (oko 2 km). 


Pored toga nalazilo se na području STT oko 50 km pristanišnih i industrij- 
skih kolosijeka, koji nisu služili javnom prometu, pa stoga nisu dolazili u obzir 
pri ocjeni voznih pruga. 

Gore navedene pruge služile su javnom prometu povezujući Trst sa zale- 
đem. Pri tome služila je pruga Devin — triangel Bivio isključivo za vezu s Italijom 
i preko Trbiža s daljim zaleđem. Pruga triangel Bivio — Trst Centr. i Trst Centr. — 
Trst Sv. Andrej služila je zajedno prometu s Jugoslavijom i daljim zaleđem. Po 
području posluživanja pojedinih pravaca otpadalo je na jugoslavensko 50 km, ta- 
lijansko 4 km i zajedničko jugoslavensko-talijansko 16 km. 

Kapacitet pruga (propusna moć) bio je sljedeći: 


1. Sežana — Bivio triangel 120 vlakova dnevno 


“HR HDA 1576, spis ur. br. 828/1951. 


# HR HDA 1576, spis pov. ur. br. 67/1953. 

2. (Trbiž) Devin — Bivio triangel 70 vlakova dnevno 
3. Bivio triangel — Trst Centr. 150 vlakova dnevno 
4. Repentabor — Trst Sv. Andrej 25 vlakova dnevno 
5. Herpelje Kozina — Trst Sv. Andrej 15 vlakova dnevno 
6. Trst Centr. — Trst Sv. Andrej 16 vlakova dnevno 


Za opskrbu Trsta širim međunarodnim prometom dolazile su u obzir prve 
četiri pruge s cjelokupnim kapacitetom (propusna moć) 175 vlakova dnevno od- 
nosno 87.500 tona ili oko 32.000.000 tona godišnje, ne računajući pri tome zase- 
bno putnički promet. Kapacitet pruga bio je daleko veći od maksimalno moguće 
tonaže, koja je mogla u najpovoljnijem slučaju dostići oko 1.800.000 tona godiš- 
nje, što znači da je mogla svaka od navedenih prilaznih pruga sama savladati 
cjelokupan promet Trsta. Ova je konstatacija bila od odlučne važnosti za jugosla- 
vensku prometnu i tarifnu politiku prema Trstu kao cjelini i prema Italiji (pruga 
Trbiž — Devin — Trst) posebno. Tršćanske pruge, računajući vozne i manipula- 
tivne kolosijeke, postrojenja i zgrade predstavljale su vrijednost od preko 
400.000.000 dinara. 


Financijski položaj Tršćanskih željeznica kao jedne zasebne, samostalne je- 
dinice, bio je vrlo nepovoljan i bez izgleda da bi se ikada mogao osjetno pobolj- 
šati. Razlog tome trebalo je tražiti u sljedećem: 


a) eksploatacijska dužina pruga bila je nesrazmjerno opterećena dužinom 
manipulativnih, obalskih i industrijskih kolosjeka, velikim staničnim postroje- 
njima i zgradama 

b) nemogućnost iskorištavanja pruga do njihovog kapaciteta 

c) izdržavanje velikog upravnog aparata 

d) nemogućnost vođenja tarifne politike sa stajališta pokrića eksploatacij- 
skih troškova s obzirom na nedovoljan obim prometa i konkurenciju drugih pris- 
taništa (Rijeka, Venecija, Genova i sva sjeverna pristaništa) 


€) potreba velikih investicija u kolski i lokomotivski park. 


Prema mišljenju Vojne uprave JA STT, Tršćanske željeznice trebale su na- 
baviti u svrhu najnužnijeg osiguranja prometa oko 7.000 teretnih vagona, izvjes- 
tan broj putničkih kola i lokomotiva odnosno lokomotora, što je predstavljalo in- 
vesticiju od oko 1.500.000.000 dinara. Pretpostavka je, da je tadašnji deficit Trš- 
ćanskih željeznica iznosio oko 400.000.000 lira. U slučaju, da su te željeznice 
ostale pod samostalnom upravom STT i da se provela sustavna štednja i raciona- 
lizacija, taj se deficit mogao smanjiti, ali bi u najpovoljnijem slučaju iznosio oko 
60.000.000 dinara. U tehničkom pogledu tršćanske su pruge bile na visokoj razini 

s obzirom na stabilna postrojenja, dok su u pogledu voznih sredstava bile tako 
siromašne da nisu mogle udovoljiti nekom jačem prometu. 


Na temelju čl. 31 Statuta STT-a i u skladu s izjavama jugoslavenskog dele- 
gata dr. Bartoša u financijskoj komisiji Savjeta ministara, Vojna uprava Jugosla- 
venske armije STT predložila je kao osnovu za pregovore o uređenju željeznica u 
STT sljedeće: 


1. Da se pruge koje vezuju Trst samo s Jugoslavijom predaju Jugoslaviji u 
isključivu eksploataciju. 

2. Da se pruge koje vezuju Trst samo s Italijom predaju Italiji u isključivu 
eksploataciju. 


3. Da se pruge koje vezuju Trst i s Jugoslavijom i s Italijom ili služe zajed- 
ničkom prometu predaju u zajedničku eksploataciju Jugoslaviji i Italiji pod ruko- 
vodstvom STT-a s time da snose troškove eksploatacije i održavanja Jugoslavija i 
Italija zajedno po ključu koji će se sporazumno utvrditi. 

4. Da se Jugoslavija i Italija obavežu da će održavati željezničke pruge i po- 
strojenja u ispravnom stanju. 

5. Da novogradnje i investicije za modernizaciju prometa budu predmet po- 
sebnih konkretnih sporazuma sa STT-om. 


6. Da se Jugoslavija odnosno Italija obvežu, da održavaju onoliki broj vla- 
kova u prometu, koji bi zadovoljio sve potrebe privrede i gazdinstva STT-a. 


7. Da Jugoslavija i Italija osiguraju tršćanskim stanicama vagone potrebne 
za prijevoz robe u srazmjeru prijevoza po pravcu. 

8. Da se Jugoslavija 1 Italija pojedinačno, a za zajedničke pruge zajedno ob- 
vežu isplatiti STT-u odštetu za korištenje pruga u iznosu od 1 do 1000 zlatnih 
franaka za svaki kilometar pruge. 


9. Da se Jugoslavija i Italija obvežu da uključe tršćanske stanice svaka za 
svoje i zajedničko područje eksploatacije, u svoj tarifni sustav i time omoguće 
najpovoljnije prijevozne i tarifne uvjete. 

10. Da se Jugoslavija i Italija obvežu da zaposle u izvršnoj službi željeznica 
STT-a državljane tog teritorija. 

11. Da se radi zajedničkog upravljanja pruga i postrojenja koja služe Jugos- 
laviji i Italiji, kao 1 radi koordinacije prometne i tarifne politike, osnuje u Trstu 
pod rukovodstvom organa STT-a zajednički odbor, čiju nadležnost i djelokrug bi 
odredile sve tri strane sporazumno. 


Prema mišljenju Vojne uprave JA STT, prihvaćanje ovih prijedloga značilo 
bi za STT: 


235 


S. Lajnert, Inspektorat željeznica kod Vojne uprave Jugoslavenske armije (VUJA) u Rijeci i željeznice 
Slobodnog teritorija Trsta (STT), Arh. vjesn., god. 53 (2010), str. 209-239 


a) osiguranje prometa putničkog i robnog, lokalnog i međunarodnog, u ra- 
zmjeru koje su privreda i gazdinstvo iziskivali 


b) osiguranje Tršćanskih željeznica kolskim i vučnim parkom i time oslobo- 
đenje od investicija 


c) najpovoljniju tarifnu situaciju kako za lokalni tako i za međunarodni 
promet Trsta 


d) oslobođenje STT-a od kroničnog deficita Tršćanskih željeznica 


e) jamstvo dovoljnog utjecaja na upravnu, personalnu, prometnu i komerci- 
jalnu politiku kako Jugoslavije tako i Italije u odnosu na Tršćanske željeznice. 


Što se tiče jugoslavenskih željeznica, prema mišljenju Vojne uprave JA 
STT, u slučaju prihvaćanja prijedloga, bilo je izvjesno da će snositi dio deficita 
Tršćanskih željeznica koji se trebao uslijed uključivanja tih željeznica u jugosla- 
vensku upravnu i eksploatacijsku mrežu smanjiti za oko 80%. Imajući, međutim, 
u vidu više interese, to pitanje deficita nije moglo odlučivati o jugoslavenskom 
stavu. 


U prednjih 11 točaka obuhvaćene su samo osnovne i opće linije jugoslaven- 
skog prijedloga zato što je podrobnije razrađivanje bilo stvar sporazumnih odluka 
željezničkih stručnjaka svih zainteresiranih strana. No, one su obuhvaćale sve os- 
nove potrebne za donošenje načelnih odluka.?“ 


U dokumentima Vojne uprave Jugoslavenske armije Slobodnog teritorija 
Trsta prikazan je i ustroj Direkcije željeznica Tršćanske države i to:>! 

1. Direktor 

2. Tajnik 

3. Personalni odjeljak (šef, referent za opće i pojedine personalne poslove i 
kadrove, referent za pravne i administrativne poslove, referent za socijalnu skrb i 
sanitetske poslove, referent za računsko-financijske poslove i mirovine, referent 
za statistiku), opća, komercijalna i prometno-tehnička služba, 6 službenika i 6 
pomoćnog osoblja (strojopis, službenici). 

4. Prometni odjeljak (šef, 2 službenika za administraciju — arhiv, personalni, 
računski poslovi), referent za aktivnu kontrolu prometa i vučne službe i za pos- 
tajno vozno osoblje, referent za pregled putnih listova, za istragu nezgoda i za vo- 
zni red, 4 službenika, 4 pomoćnog osoblja (strojopis, službenici). 


HR HDA 498. Vojna uprava Jugoslavenske armije Slobodnog teritorija Trsta — Koper (1947- 
1951), svežanj: PROMET, Angloamerička zona STT, Željezničke pruge STT, Stanje na dan 5. 
kolovoza 1947, kut. br. 2. 

HR HDA 498, svežanj: PROMET, 17, Direkcija železnic Tržaške države, kut. br. 2. Dokument je 
napisan na slovenskom jeziku. 

5. Građevinski odjeljak (šef, 2 službenika za administraciju — arhiv, perso- 
nalni, predračunski poslovi i statistika), referent za donji i gornji stroj, za mostove 
i druge nosive konstrukcije i za postajne naprave, referent za zgrade, evidenciju 
stanovanja, za nadziranje pruga i za konstruktivne poslove, referent za teleg- 
rafsko-telefonske i zvonovne uređaje i za signalne i sigurnosne naprave, 5 službe- 
nika, 6 pomoćnog osoblja (strojopis, službenici). 

6. Strojarski odjeljak (šef, 2 službenika za administraciju — arhiv, perso- 
nalno, predračunski poslovi i statistika), referent za električnu i parnu lokomotiv- 
sku službu i za ekonomiju vučne službe, referent za ložioničke radionice, teh- 
ničke naprave i za nadzor nad vlakovima, referent za ekonomiju vozne službe, za 
inventar voznog parka, referent za rad radionica, za radioničke naprave, za teh- 
ničku kontrolu i ekonomiju rada, referent za elektrotehničku službu, 5 službenika 
i 6 pomoćnog osoblja (strojopis, službenici). 

7. Transportni odjeljak (šef, 2 službenika za administraciju — arhiv, perso- 
nalno-predračunski poslovi 1 statistika), referent za izradu plana prevoženja i za 
razdiobu-distribuciju vlakova, referent za disponentsku službu, za kontrolu iz- 
vedbe i za realizaciju plana prevoženja i za administrativno tehničku službu, refe- 
rent za prijevoz robe, referent za prijevoz putnika, prtljage i ekspresne robe, refe- 
rent za tarifsku službu, referent za kontrolu transportnih dohodaka, referent za 
pregled blagajni, 8 službenika, 6 pomoćnog osoblja (strojopis, službenici). 

8. Odsjek za opskrbu (nabavu) (šef, referent za nabavu i ispitivanje materi- 
jala, referent za računsko kontrolnu službu, 2 službenika za administraciju — ar- 
hiv, personalno-predračunski poslovi i statistika), 3 službenika i 2 pomoćnog 
osoblja (strojopis, službenici). 

9, Računovodstvo (šef, referent za blagajničku službu i knjigovodstvo, refe- 
rent za administrativno-predračunsku službu i likvidaturu, 3 službenika i 3 pomo- 
ćnog osoblja (strojopis, službenici). 


10. Izvršna služba. 


Na području Direkcije željeznica Tršćanske države za potrebe prometne i 
transportne službe bilo je 1400 radnika, za potrebe strojarske i električne službe 
520 radnika, za potrebe građevinske službe 60 radnika (ukupno 1980 radnika). Za 
sezonske i nepredviđene građevinske radove ovisno o situaciji bilo je potrebno 
oko 150 ugovornih radnika. 


Generalna direkcija željeznica u Beogradu objavila je 10. studenoga 1947. u 
"Transportnoj službi" br. 21. popis željezničkih stanica na području tršćanskog 
slobodnog teritorija i to:7 


** HR HDA 1576, spis ur. br. 29944/1947. 

Pruga Trst — Monfalcone (Tržić): Trieste Centrale (Trst GI. kol.), Miramare 
(Miramar), Grignano (Grljan), St. Croce (Sv. Križ pri Trstu), Bivio d'Aurisina 
(odvojna pruga Nabrežina — Sežana), Sistiana — Visogliano (Vižovlje), Duino — 
Timavo (Devin), Aurisina (Nabrežina), Prosecco (Prosek), Pogioreale Campagna 
(Opčina Polje). 

Pruga Trst S. Andrej — Herpelje — Kozina: Trieste Campo Marzio (Trst Sv. 
Andrej), S. Anna (Sv. Ana), S. Giuseppe della Chiusa (Ricmanje), S. Antonio 
Mocco (Boršt), S. Elia (Draga). 


Pruga Trst Sv. Andrej — Opčine: Trieste Campo Marzio (Trst Sv. Andrej, 
Rozzol — Montebello (Rocol) Guardiella (Verdelj), Poggioreale del Carso (Op- 
čine na Krasu). 


Druga otpravništva u Trstu: Trieste Campo Marzio rive (Trst Sv. Andrej — 
Obala), Trieste Punto Franco S. Andrea (Trst slobod. luka Sv. Andreja), Trieste 
Punto Franco scalo legnami (Trst slobod. luka slagalište drva), Trieste Punto 
Franco nuovo (Trst slobodna luka — nova), Trieste S. Sabba (Trst Sv. Sava), Trie- 
ste Servola (Scala) (Škedenj), Trieste Aquilinia (Scalo) (Žavlje). 


Ukidanje Vojne uprave Jugoslavenske narodne armije Jugoslavenske 
zone STT 


Vojna uprava Jugoslavenske narodne armije Jugoslavenske zone STT-a uki- 
nuta je i prestala je s radom 26. listopada 1954. u 0,00 sati. Poslove iz svoje nad- 
ležnosti Vojna uprava JNA Jugoslavenske zone STT-a prenijela je na organe od- 
ređene Rješenjem Saveznog izvršnog vijeća R.p. br. 411 od 7. listopada 1954. 
Tim organima Vojna uprava JNA Jugoslavenske zone STT trebala je predati naj- 
kasnije do 31. prosinca 1954. i sav arhiv i imovinska sredstva koja su preostala po 
prestanku njezina rada. Vojni arhiv predao se u istom roku Državnom sekretari- 
jatu za poslove narodne obrane. Građanske osobe koje su bile na službi u ustano- 
vama Vojne uprave Jugoslavenske zone STT-a stavljene su na raspolaganje Save- 
znom lavom vijeću, a vojne osobe Državnom sekretarijatu za poslove narodne 
obrane. 


Na teritoriju na koji je na temelju Međunarodnog sporazuma odlukom Save- 
znog izvršnog vijeća od 7. listopada 1954. proširena civilna uprava FNRJ, vrije- 
dili su od 26. listopada 1954. Ustav, zakoni i drugi savezni propisi. Vlast na na- 
vedenom teritoriju obavljali su narodni odbori općina i kotara, kao i republički i 
savezni organi vlasti u okviru svojih prava i dužnosti utvrđenih ustavom i zako- 
nima. Na području kotara Koper, kao i na području bivše Zone A Slobodnog te- 
ritorija Trsta, na koje je odlukom Saveznog izvršnog vijeća proširena civilna up- 


23. Naredba o ukidanju Vojne uprave Jugoslavenske narodne armije Jugoslavenske zone STT od 19. 
listopada 1954, SI. list FNRJ, br. 45 od 27. listopada 1954, Beograd. 

rava FNRJ, prava i dužnosti republičkih organa obavljali su organi vlasti Narodne 
Republike Slovenije, a na području kotara Buje organi vlasti Narodne Republike 
Hrvatske.“ 


Summary 


THE RAILWAY INSPECTORATE AT THE MILITARY 
ADMINISTRATION OF THE YUGOSLAV ARMY (abbr. VUJA) 
IN RIJEKA AND RAILWAYS OF FREE TERRITORY OF TRIESTE 
(abbr. STT) 


This paper shortly outlines the foundation of the Free Territory of Trieste. It 
mentions the organization of the railway traffic in the Zone B and describes in 
detail the foundation of the Railway Inspectorate at the Military Administration 
of the Yugoslav Army in Rijeka, its structure, personnel, functioning and aboli- 
tion. The Inspectorate was entrusted with running railways in the Zone B, as well 
as solving all the general, traffic, technical, commercial, financial and economic 
matters. The paper also mentions VUJA's Coordinating Committee in Trieste that 
was entrusted with representing VUJA's railway interests at the Anglo-American 
railway administration in Trieste, as well as affairs of coordinating railway ser- 
vices between Zones A and B. The paper specifies tracks and railway structure of 
the Free Territory of Trieste (Anglo-American zone). Finally, it also mentions the 
abolition of the Yugoslav People's Army Military Administration of the Free Ter- 
ritory of Trieste's Yugoslav zone. 


Key words: Free Territory of Trieste, Military Administration of Yugoslav 
Army, Railway Inspectorate, Zone A, Zone B, Railway Administration Zagreb, 
Railway Administration Ljubljana, Delegation of Yugoslav State Railways Tri- 
este; VUJA's Coordinating Committee in Trieste 


Translated by Marijan Bosnar 


4 Zakon o važenju Ustava, zakona i drugih saveznih pravnih propisa na teritoriju na koji je 
međunarodnim sporazumom proširena civilna uprava Federativne Narodne Republike Jugoslavije 
od 25. listopada 1954, SI. list FNRJ, br. 45 od 27. listopada 1954, Beograd. 

